qundao/data-zh-poetry huggingface dataset:
燕中除夕
作者：翟绳祖
朝代：明

岁尽为今夕，家乡近若何。书缘遥路断，客向别愁过。日月随人老，杯盘且自歌。亲知余未反，休更倚门多。
堂联
作者：翟鹏
朝代：明
体裁：联

徒有寸丹悬帝阙；竟无尺素达权门。
忆秦娥
作者：翠微
朝代：明

杨枝袅，恩情无限天将晓。天将晓，漏穷难唤，教人烦恼。邮亭一夜风流少，匆匆后会应难保。应难保，最伤情处，残云风扫。
君山
作者：耳园公
朝代：明
体裁：古风

山色湖光日渐曛，谁将玉佩吊湘君。天风一夜连湖起，吹落苍梧万里云。
中山怀古诗
作者：耿裕
朝代：明
体裁：五言排律

千载中山地，兴亡几替隆。繁华无赵俗，淳朴有尧风。恒岳千年峙，唐河尽日东。蒿莱阳子宅，瓦砾靖王宫。雪浪石犹在，春园树已空。瑞莲方沼碧，宝塔夜灯红。人物登朝夥，禾麻布野丰。官清消谤议，政好起疲癃。户有诗书教，民为礼义崇。由来得良吏，百度自昭融。
退朝口号二首
作者：聂同文
朝代：明

清切丝纶阁，逶迤锦绣城。冠裳清旦入，珂佩玉阶行。芍药春风软，蔷薇晓露盈。退朝挥翰处，同听上林莺。钟鼓逼残宵，千官趁早朝。云开中侍扇，日映上公貂。调燮多臣稷，钦明有帝尧。万方咸贡献，四海足欢谣。
退朝口号二首·其一
作者：聂同文
朝代：明

清切丝纶阁，逶迤锦绣城。冠裳清旦入，珂佩玉阶行。芍药春风软，蔷薇晓露盈。退朝挥翰处，同听上林莺。
退朝口号二首·其二
作者：聂同文
朝代：明

钟鼓逼残宵，千官趁早朝。云开中侍扇，日映上公貂。调燮多臣稷，钦明有帝尧。万方咸贡献，四海足欢谣。
临江仙·半道春红
作者：聂大年
朝代：明

记得武林门外路，雨余芳草蒙茸。杏花深巷酒旗风。紫骝嘶过处，随意数残红。有约玉人同载酒，夕阳归路西东。舞裙歌扇绣帘栊。昔游成一梦，试问卖花翁。
临江仙·半道春红
作者：聂大年
朝代：明
体裁：词

记得武林门外路，雨馀芳草蒙茸。杏花深巷酒旗风。紫骝嘶过处，随意数残红。有约玉人同载酒，夕阳归路西东。舞衫歌扇绣帘栊。昔游成一梦，试问卖花翁。
五月二日胡孝子水亭
作者：聂大年
朝代：明
体裁：七言绝句

绿树重阴扫不开，水心亭子绝纤埃。翻疑身在西胡上，只欠扁舟卖雪来。
余读元人王仲蔚诗爱其杨柳青旗连坐榻杏花春色过邻墙之句惜无全章因足一律奉寄施彦颙
作者：聂大年
朝代：明

夹城门外好风光，曾醉君家碧玉觞。杨柳青旗连坐榻，杏花春色过邻墙。回鸾锦字新题句，睡鸭铜炉小篆香。酩酊不辞归路晚，银鞍骢马映斜阳。
卜算子
作者：聂大年
朝代：明

杨柳小蛮腰，惯逐东风舞。学得琵琶出教坊，不是商人妇。忙整玉搔头，春笋纤纤露。老却江南杜牧之，懒为秋娘赋。
卜算子
作者：聂大年
朝代：明
体裁：词

粉泪湿鲛绡，只恐郎情薄。梦到巫山第几峰，酒醒灯花落。数日尚春寒，未把罗衣著。眉黛含颦为阿谁，但悔从前错。
卜算子
作者：聂大年
朝代：明

粉泪湿鲛绡，只恐郎情薄。梦到巫山第几重，酒醒灯花落。数日尚春寒，未把罗衣著。眉黛含颦为阿谁，但悔从前错。
同陈缉熙泛湖
作者：聂大年
朝代：明
体裁：七言律诗

宿雨初收见两峰，湖光如练泻晴空。画船载酒来天上，青鸟衔花度镜中。檀板歌声无越女，翰林诗句有唐风。相逢莫惜留连饮，明日谁人拾落红。
和周鼎京师杂诗
作者：聂大年
朝代：明
体裁：七言绝句

斗帐方床不动尘，梅花梦绕故园春。西湖多少闲风月，尽属扁舟载酒人。
夏日小窗睡起书怀
作者：聂大年
朝代：明
体裁：七言绝句

窗前修竹两三竿，苍翠尤宜雨后看。俗客不来门自掩，水禽啼过石阑干。
夏日次侃禅师韵
作者：聂大年
朝代：明

高亭暑夜景相和，凉月絺衣挂薜萝。杨柳风轻湖面阔，不知何处藕花多。
奉酬王司训云笺之贶二首
作者：聂大年
朝代：明

云笺新制出金溪，缄送烦君手自题。写得新词谁解唱，薛涛坟上草萋萋。独倚东风有所思，霜纨小帖写唐诗。多情欲为秋娘赋，老却江南杜牧之。
奉酬王司训云笺之贶二首·其一
作者：聂大年
朝代：明

云笺新制出金溪，缄送烦君手自题。写得新词谁解唱，薛涛坟上草萋萋。
奉酬王司训云笺之贶二首·其二
作者：聂大年
朝代：明

独倚东风有所思，霜纨小帖写唐诗。多情欲为秋娘赋，老却江南杜牧之。
寄刘士亨
作者：聂大年
朝代：明

一树樱桃鸟啄残，麦秋天气尚轻寒。蚕登曲箔桑初尽，燕补新巢土未干。囊里古方闲自检，镜中华发老羞看。花时不共刘郎醉，辜负东家芍药阑。
春草
作者：聂大年
朝代：明
体裁：七言绝句

平原归路暗回汀，细雨和烟暖更生。野火年年烧不尽，为留春色醉蜻蜓。
次彦颙无题
作者：聂大年
朝代：明
体裁：七言绝句

歌扇舞衫空自好，行云流水本无踪。琵琶欲寄相思调，人隔巫山十二重。
游龙翔宫
作者：聂大年
朝代：明
体裁：七言律诗

蕊宫琪树罢栖鸾，空有玄都太乙坛。野老不寻飧玉诀，山人自制切云冠。杖龙化去秋池涸，笙鹤归来夜月寒。前度刘郎偏好事，种桃留与后人看。
澄江舟中留别故旧
作者：聂大年
朝代：明

雪后晴沙玉一坡，孤舟斜日奈愁何。白头宋玉偏能赋，红袖吴姬最善歌。笠泽溟烟连浦树，惠山寒翠湿渔蓑。伤心一带梁溪水，添得征人别泪多。
留别隆上人
作者：聂大年
朝代：明
体裁：七言律诗

尘世繁华转眼空，结庵聊住万山中。曾将一偈酬灵澈，却笑三年别远公。持钵晓分龙女供，过湖还趁鲤鱼风。相思回首意无限，霜落满林秋叶红。
答友人
作者：聂大年
朝代：明
体裁：七言律诗

老去微官欲避名，感君携酒款柴荆。吟边白发三千丈，雨里黄鹂四五声。更喜折花临水坐，还来倚杖看云生。鼎湖闻说幽居好，学得庞公不入城。
虎跑泉和苏子瞻韵
作者：聂大年
朝代：明
体裁：古风

中峰有路盘桓上，前代遗踪成俯仰。老禅对客欲忘言，尘事恼人空鞅掌。梵音时答海潮声，山雨暗添泉溜响。倏然长忆下烟萝，玉珂漫使因风想。
西湖
作者：聂大年
朝代：明
体裁：五言律诗

西出江城外，烟霞隔世尘。钟声三竺晓，花气六桥春。鸡犬桃源地，笙歌阆苑宾。时来得游赏，忘却宦中身。
西湖景十首 其一 苏堤春晓
作者：聂大年
朝代：明
体裁：七言律诗

树烟花雾绕堤沙，楼阁朦胧一半遮。三竺钟声催落月，六桥柳色带栖鸦。绿窗睡觉闻啼鸟，绮阁妆残唤卖花。遥望酒旗何处是，炊烟起处有人家。
西湖景十首 其七 平湖秋月
作者：聂大年
朝代：明
体裁：七言律诗

曾向湖堤夜叩舷，爱看波影弄婵娟。一尘不动天连水，万籁无声客在船。赤壁未醒元鹤梦，骊宫偏恼老龙眠。朗吟玉塔微澜句，长笑凌空气浩然。
西湖景十首 其三 花港观鱼
作者：聂大年
朝代：明
体裁：七言律诗

湖上春来水拍空，桃花浪暖柳阴浓。微翻荇带彩千尺，乱跃萍星翠几重。洲渚此时多避鹭，风云何日去为龙。个中纵有濠梁乐，阔网深罾不汝容。
西湖景十首 其二 柳浪闻莺
作者：聂大年
朝代：明
体裁：七言律诗

雨后翻空一派青，苏公堤畔系鱼舲。只藏莺鸟春声滑，不起鱼龙夜气腥。游子爱闻停玉勒，佳人倦听倚银屏。待看三月歌喉老，又见浮波絮作萍。
西湖景十首 其五 三潭印月
作者：聂大年
朝代：明
体裁：七言律诗

纤云扫迹浪花收，塔影亭亭引碧流。半夜冰轮初出海，一湖金水欲溶秋。龙宫献璧神光吐，鲛室遗珠瑞气浮。浪说影娥池上景，不知此地有仙舟。
西湖景十首 其八 南屏晚钟
作者：聂大年
朝代：明
体裁：七言律诗

柳昏花暝暮云生，隐隐初传一两声。禅榻屡惊僧入定，旅窗偏恼客含情。月随逸韵入鳌岭，风递遗音过凤城。催散游人罢歌舞，玉壶银箭夜初更。
西湖景十首 其六 曲院荷风
作者：聂大年
朝代：明
体裁：七言律诗

翠围红绕战纵横，似看吴宫习女兵。飞雪翻空云影乱，游鱼吹浪水纹生。锦裳零落香犹在，铜柱攲斜露半倾。两腋新凉惊酒醒，画船吹送按歌声。
西湖景十首 其十 断桥残雪
作者：聂大年
朝代：明
体裁：七言律诗

醉里曾登白玉梯，东风吹暖又成泥。玉腰螮蝀垂天阔，银色楼台夹岸迷。九井晴添新水活，两峰浓压宿云低。冲寒为问梅花信，十里银沙印马蹄。
西湖景十首 其四 两峰插云
作者：聂大年
朝代：明
体裁：七言律诗

屹立亭亭入杳冥，势雄南北气凭陵。玉簪拔地三千仞，宝盖撑空一七层。天远不闻风外铎，夜深遥礼月边灯。何当一扫浮云净，俯视东溟看日升。
读杨廉夫集
作者：聂大年
朝代：明

文章五色凤之雏，酒借诗豪胆气粗。白发草《玄》扬子宅，红妆檀板谢家胡。金钩梦远天星坠，铁笛声寒海月孤。知尔有灵应不死，沧桑更变问麻姑。
过六桥
作者：聂大年
朝代：明
体裁：七言律诗

平生踪迹半四海，此日重来问六桥。山霭拂衣晴冉冉，水风吹面晚萧萧。江山胜概馀孤寺，岩谷遗民见五朝。惟有老僧知客意，茶瓜留话数相招。
过德清怀赵子昂
作者：聂大年
朝代：明
体裁：七言律诗

宋朝冠盖多陵寝，尚忆王孙玉雪标。何处野烟生笔冢，一溪春水长兰苕。乌丝小楷俱零落，大雅遗音久寂寥。莫向吴中歌此曲，水晶宫殿冷萧萧。
送丘上人还洪都
作者：聂大年
朝代：明
体裁：七言律诗

师住章江门外寺，闲来飞锡访名山。便从西竺传经去，且趁南风鼓棹还。花雨飘从天上下，月波移在殿中间。蒲团一榻曾分我，消得茶瓜半日闲。
送空海扫塔还夫椒
作者：聂大年
朝代：明
体裁：七言律诗

寺门孤塔锁寒烟，回首家山二十年。定起怕听三竺雨，思归独上太湖船。鹤随锡去云连海，龙献珠来月在天。还觅旧时行道处，青松多偃竹房前。
锡山饮友人楼中临别赠以诗
作者：聂大年
朝代：明

小楼烧烛了残棋，是我孤舟欲发时。千里宦情双鬓改，十年心事故人知。闲推甲子怜衰态，醉折名花续旧诗。无限西湖风月好，抱琴相访莫教迟。
雷峰夕照
作者：聂大年
朝代：明
体裁：七言律诗

宜雨宜晴晚更宜，西湖端可比西施。霞穿楼阁红光绕，云捲笙歌逸韵随。山紫翠中樵唱远，树苍黄外马归迟。何人解画潇湘景，并与渔村作二奇。
题仲昭竹
作者：聂大年
朝代：明
体裁：七言绝句

舍人老作郧阳守，尚爱挥毫写竹枝。绝似舣舟湖水上，鹧鸪啼断雨来时。
题宋高宗遗墨
作者：聂大年
朝代：明
体裁：七言绝句

摩挲五十四骊珠，绝胜滕王《蛱蝶图》。惆怅彩云飞不尽，至今遗恨满西湖。
题彦颙画中小景二首
作者：聂大年
朝代：明

水禽沙鸟自相呼，远近云山半有无。一叶扁舟两三客，载将烟雨过西湖。雨余芳树净无尘，草色蒙茸浅带春。茅屋石田应尚远，夕阳愁杀独归人。
题彦颙画中小景二首·其一
作者：聂大年
朝代：明

水禽沙鸟自相呼，远近云山半有无。一叶扁舟两三客，载将烟雨过西湖。
题彦颙画中小景二首·其二
作者：聂大年
朝代：明

雨余芳树净无尘，草色蒙茸浅带春。茅屋石田应尚远，夕阳愁杀独归人。
题王牧之先生梅
作者：聂大年
朝代：明
体裁：七言绝句

醉骑款段踏晴沙，吟访西湖处士家。新样越笺三万幅，题诗大半为梅花。
题画
作者：聂大年
朝代：明

缓鞚青骢踏软沙，画桥烟树酒旗斜。玉楼人醉东风晚，高卷红帘看杏花。
题画瓜
作者：聂大年
朝代：明

翠实离离引蔓秋，西风凉露满林丘。东门尚有闲田地，千载无人说故侯。
题许上舍家梅花
作者：聂大年
朝代：明
体裁：七言绝句

西湖曾系木兰桡，湖上残云雪未消。报道南枝春信早，移船更近段家桥。
饮求上人滴翠轩
作者：聂大年
朝代：明
体裁：七言律诗

回抱冈峦千万峰，上方台殿隐疏钟。听经白昼来山鬼，咒食清斋起钵龙。门外犬迎曾宿客，塔前云护旧栽松。寄声翠樾堂中老，如此佳游未易逢。
读赵君家谱感十六朝衣冠文物之盛为赋
作者：聂琚
朝代：明

乾坤毕竟属昌陵，夹马先惊紫气腾。汴水九龙临大统，吴山七叶绍中兴。庆云瑞日君臣际，甘露祥风海岱清。三百年馀深德泽，生灵草木尽光荣。
钱塘怀古题仙源云仍家谱
作者：聂琚
朝代：明

昼守东南鼎祚过，翠华冉冉渡黄河。宫基雨过饶苍藓，御苑春回长碧莎。闾井至今崇绮丽，湖山依旧事讴歌。玉鱼金椀无从问，塔影山阴夕照多。天目峰摧王气终，长江战舰顺流东。翠华摇落三宫远，紫禁荒凉六鼓空。和靖湖边虚夜月，岳王坟上老秋风。兴亡自昔关天运，莫遣哀吟两鬓蓬。
钱塘怀古题仙源云仍家谱·其一
作者：聂琚
朝代：明

昼守东南鼎祚过，翠华冉冉渡黄河。宫基雨过饶苍藓，御苑春回长碧莎。闾井至今崇绮丽，湖山依旧事讴歌。玉鱼金椀无从问，塔影山阴夕照多。
钱塘怀古题仙源云仍家谱·其一
作者：聂琚
朝代：明
体裁：七言律诗

昼守东南鼎祚过，翠华冉冉渡黄河。宫基雨过饶苍藓，御苑春回长碧莎。闾井至今崇绮丽，湖山依旧事讴歌。玉鱼金碗无从问，塔影山阴夕照多。
钱塘怀古题仙源云仍家谱·其二
作者：聂琚
朝代：明

天目峰摧王气终，长江战舰顺流东。翠华摇落三宫远，紫禁荒凉六鼓空。和靖湖边虚夜月，岳王坟上老秋风。兴亡自昔关天运，莫遣哀吟两鬓蓬。
次中丞秦公和西涯阁老韵
作者：聂贤
朝代：明
体裁：古风

天地孤舟此漂泊，江楼百尺摽黄鹤。感旧重临兴亦豪，心神洒洒翔寥廓。何年鬼丁挟斧凿，超然栋宇飞尘落。繁星出并画檐垂，灵晖晚向朱甍阁。开窗恰对祝融峰，隐隐似见苍龙宫。洞庭君山含远眺，洪波碧树秋云通。倚槛凌霄俯人世，衣裳淅淅生凉风。我欲乘风驾黄鹤，逍遥远揖淮南翁。暇日追游后群彦，山川踪迹应强半。揽辔直惭汝下滂，思莼久慕江东翰。文章幸接大中丞，笔翻风雨龙蛇见。群吏谁当庾府才，苍生再睹羊公面。崔李诗名伯仲间，萧曹画法仍精练。读罢长沙寄远辞，飘飘黄鹤回江汉。
归田诗
作者：聂逊
朝代：明

自喜平生与世违，挂冠神武向南归。料应世事只如此，况复功名多是非。金马懒图天上乐，白鸥顿息钓前矶。载歌浩浩长舒笑，何处春山无蕨薇。
前题
作者：聂镛
朝代：明

美人昔别动经年，几见娄江夕月圆。怪底清尘成此隔，每怀诗句向谁传。桃溪日暝垂丝坐，草阁秋深听雨眠。安得百壶春酿绿，寻君还上木兰船。虎头公子最风流，只看仙人紫绮裘。筑室爱临溪侧畔，钩帘坐见水西头。当时把笔题江竹，最忆看山立钓舟。爱有高才于逸士，清秋不厌与君留。
前题·其一
作者：聂镛
朝代：明

美人昔别动经年，几见娄江夕月圆。怪底清尘成此隔，每怀诗句向谁传。桃溪日暝垂丝坐，草阁秋深听雨眠。安得百壶春酿绿，寻君还上木兰船。
前题·其二
作者：聂镛
朝代：明

虎头公子最风流，只看仙人紫绮裘。筑室爱临溪侧畔，钩帘坐见水西头。当时把笔题江竹，最忆看山立钓舟。爱有高才于逸士，清秋不厌与君留。
题碧梧翠竹堂
作者：聂镛
朝代：明
体裁：古风

青山高不极，中有仙人宅。仙人筑堂向蹊路，莺啼花落迷行迹。翠竹罗堂前，碧梧置堂侧。窗户堕疏阴，帘帷卷秋色。仙人红颜鹤发垂，脱巾坐受凉风吹。天青露叶净如洗，月出照见新题诗。仙人援琴鼓月下，枝上栖乌弦上语。空阶无地著清商，一夜琅玕响飞雨。
登岳
作者：聂静
朝代：明
体裁：五言律诗

绝岳孤城外，山行听晓钟。空崖留汉碣，古道列秦松。石磴银河转，瑶台瑞霭重。未须愁落日，犹上最高峰。
伊州歌
作者：肃靖王
朝代：明

霜重榆关下角鹰，水寒蒲类半成冰。马嘶部落征笳动，夜月穹庐泣李陵。
塞上二首
作者：肃靖王
朝代：明

天山青控戍楼中，画角呜呜咽晚空。沙碛雨颓逢箭镞，战场风急转河蓬。李陵望国台犹在，蔡琰悲笳怨未穷。猎骑遥遥入霜雾，鸊鹈泉外夕阳红。黄云白草出关多，飒飒风吹积石河。少妇愁添闺里思，征人泪落《陇头歌》。受降城外单于猎，温宿营边汉使过。强欲从军事鞍马，冯唐已老复如何。
塞上二首·其一
作者：肃靖王
朝代：明

天山青控戍楼中，画角呜呜咽晚空。沙碛雨颓逢箭镞，战场风急转河蓬。李陵望国台犹在，蔡琰悲笳怨未穷。猎骑遥遥入霜雾，鸊鹈泉外夕阳红。
塞上二首·其二
作者：肃靖王
朝代：明

黄云白草出关多，飒飒风吹积石河。少妇愁添闺里思，征人泪落《陇头歌》。受降城外单于猎，温宿营边汉使过。强欲从军事鞍马，冯唐已老复如何。
塞上曲（谋玮曰："此诗旨趣沉雄，王龙标不能过也"）
作者：肃靖王
朝代：明

远出渔阳北击胡，将军谈笑挽雕弧。千金底购单于首，赎得沙场战骨无？
春日田家
作者：肃靖王
朝代：明

屋后青山门外溪，小桥遥接稻秧畦。人家远近苍烟里，桑柘阴阴戴胜啼。
步虚词二首
作者：肃靖王
朝代：明

瑶坛深处磬声微，羽客朝元午夜归。杳杳三山青鸟过，翩翩双舄彩凫飞。岛间月色明珠树，洞里丹光透玉扉。剑佩几回翔碧落，天风吹冷六铢衣。彩霞琪树共氤氲，七色班虬驾鹤群。玉佩冷摇沧海月，霓裳晴带绛霄云。碧桃花绽春方永，金鼎丹成火自焚。清夜朝元向天阙，空歌声在始清闻。
步虚词（二首）
作者：肃靖王
朝代：明

彩霞琪树共氤氲，七色班虬驾鹤群。玉佩冷摇沧海月，霓裳晴带绛霄云。碧桃花绽春方永，金鼎丹成火自焚。清夜朝元向天阙，空歌声在始清闻。
步虚词（二首）
作者：肃靖王
朝代：明

瑶坛深处磬声微，羽客朝元午夜归。杳杳三山青鸟过，翩翩双舄彩凫飞。岛间月色明珠树，洞里丹光透玉扉。剑佩几回翔碧落，天风吹冷六铢衣。
从固陵江氏访硕父于来氏塾中几不得路
作者：胡一桂
朝代：明
体裁：七言律诗

南风吹暑拂墙花，一望葱菁麦陇斜。江路有云连别岛，野田无路到山家。徘徊欲问前途马，得宿惭非后至鸦。相见不嫌谈夜半，翻嫌此日咏蒹葭。
儿寓西邻华氏先君寓华之西陆氏中限一水时复缘涯而语
作者：胡一桂
朝代：明
体裁：五言绝句

野水平桥外，烟光乱鸟啼。回塘相对语，只是隔东西。
吴兴九里石塘即事
作者：胡一桂
朝代：明
体裁：五言律诗

路出桑阴尽，澄湖野望赊。菱歌依岸柳，舟影入芦花。烟起迷村白，云移见日斜。异乡风景在，羁客倍思家。
四弦一德·其一
作者：胡一桂
朝代：明
体裁：四言诗

勇以气鼓，圣人正色。贤以义鼓，暴君意激。勇义曷分，神结气即。鼓者不知，鼓鼓不识。心手与瑟，精行其侧。
四弦一德·其三
作者：胡一桂
朝代：明
体裁：四言诗

地上阳窒，客阴来胁。和为雨溢，地下阴密。客阳来胁，散为风疾。雨从天降，风从地出。
四弦一德·其二
作者：胡一桂
朝代：明
体裁：四言诗

风生于无，而归于无。窍受不同，人闻亦殊。众窍之鸣，风鸣之夫。众形之役，化役之于。风不能鸣，众窍毕逋。化不能役，众形息吁。
四弦一德·其四
作者：胡一桂
朝代：明
体裁：四言诗

飞鸟为阳，食也果粱。天阳气尝，走兽为阴。食也刍粮，地阴气将。
四言诗十六首·其一
作者：胡一桂
朝代：明
体裁：四言诗

殷仁殷丧，辛不庸弃。汉杰汉兴，季能展使。腾蛇游雾，神龙难次。骐骥阨车，驽马何异。游雾杰称，阨车仁被。
四言诗十六首·其七
作者：胡一桂
朝代：明
体裁：四言诗

鸟不甲龟，于其羽足。鱼不趾兽，于其鬣足。人曷自足，自足者足。
四言诗十六首·其三
作者：胡一桂
朝代：明
体裁：四言诗

虽有玉壶，必求盛掷。虽有干将，必求断划。无盛之壶，何贵砥阸。不断之剑，何有合伯。
四言诗十六首·其九
作者：胡一桂
朝代：明
体裁：四言诗

闇然之章，非暴使著。精敛乃吐，光韬则露。顾鹿戴玉，而角斑素。即鱼怀珠，而鳞紫聚。谁云小物，可以大喻。
四言诗十六首·其二
作者：胡一桂
朝代：明
体裁：四言诗

日出于卯，兔属兔宅。斯惟兔宅，月中聚积。月出于酉，鸡属鸡宅。斯唯鸡宅，日中聚积。阴阳之精，互藏其宅。
四言诗十六首·其五
作者：胡一桂
朝代：明
体裁：四言诗

五运六气，乾坤终始。于月之初，五运皆起。天气先至，乾知大始。于月之终，六气皆出。地气后应，坤作成物。
四言诗十六首·其八
作者：胡一桂
朝代：明
体裁：四言诗

易道扶阳，阴乃是抑。卦位贵中，贱彼乃极。阳过于极，虽刚吉匿。阴得其中，虽柔凶熄。
四言诗十六首·其六
作者：胡一桂
朝代：明
体裁：四言诗

水波风激，心欲物触。风息波止，水性静渌。物化欲留，心不静浴。未来觊觎，巳往系束。不风而波，譬犹酖毒。迫而后动，过而不局。善治心者，如水斯足。
四言诗十六首·其十
作者：胡一桂
朝代：明
体裁：四言诗

睎骥而骥，非以力别。晞圣而圣，非以迹说。迹睎放伐，天下心热。力睎绝景，鸣鸾不节。汤武焉为，騕袅焉列。睎骥以德，睎圣必哲。
四言诗十六首·其十一
作者：胡一桂
朝代：明
体裁：四言诗

心犹明镜，昧者尘宿。铸形之初，焉有尘蓄。圣人洗心，其初也独。君子治心，其初也复。庶民任心，其初也戮。
四言诗十六首·其十三
作者：胡一桂
朝代：明
体裁：四言诗

䣯酒乳漱，天乳哺侑。亡殷牛饮，败楚虎酬。成礼将德，百拜三授。赏为欢伯，惩则祸首。
四言诗十六首·其十二
作者：胡一桂
朝代：明
体裁：四言诗

玄龟食蟒，饩䭘时坐。飞鼠断猿，亄啬胆破。狼虱啮鹤，䭢□折剉。青要食虎，利遴不货。在气非形，以小制大。
四言诗十六首·其十五
作者：胡一桂
朝代：明
体裁：四言诗

文至周末，烂汗云列。群言之胜，微言之绝。师师道道，争笔战舌。物极必销，秦火乃爇。
四言诗十六首·其十六
作者：胡一桂
朝代：明
体裁：四言诗

虾蟹离象，外坚内妎。离中含阴，阴中生害。故其育也，子缀腹外。
四言诗十六首·其十四
作者：胡一桂
朝代：明
体裁：四言诗

徱㣱胜贼，捕贼能迄。强圉胜虎，捕虎不屈。克巳成巳，胜物成物。
四言诗十六首·其四
作者：胡一桂
朝代：明
体裁：四言诗

龟之刳肠，非壳灵为。麝之决腹，非脐香异。灵自去灵，保其壳易。香自去香，固其脐至。藏用则宜，去贤乃智。
壬戌十二月二日即事
作者：胡一桂
朝代：明
体裁：七言律诗

落魄徒然老鹖冠，一宵钟鼓坐来残。薄云欲雨花溪暝，新月初生子夜阑。客思纾回波九曲，新诗题遍竹千竿。湖边磐石能容我，且对凫鹥尽客欢。
寓里中何氏折而南缘崖水竹青翠交加
作者：胡一桂
朝代：明
体裁：七言律诗

平生最喜寻幽胜，却羡村居近绿波。水鸟每从蔬径落，荷香偏傍竹林多。小楼罨画溪还静，中夜山阴棹欲过。更喜灌园人自老，家家瓜蓏翳烟萝。
桃源斋居
作者：胡一桂
朝代：明
体裁：七言律诗

比邻喜得携琴好，笑语何愁行路难。天为山人开子墨，客言幽谷是王官。霜飞已失千林翠，寒重犹存一叶丹。绿酒渐深诗渐老，好风吹月堕阑干。
秋日西行至下坝作
作者：胡一桂
朝代：明
体裁：七言律诗

参差原隰短长堤，萧瑟芦花野望迷。大树夕阳潮落半，布帆流水客来齐。风尘涉历朱颜改，家计荒凉白屋低。才一出门归思起，满怀孤闷入新题。
问消摇游·其一
作者：胡一桂
朝代：明
体裁：四言诗

消如阳动，而冰乃消。摇如舟行，而水自摇。消也本固，动也内饶。游世若是，体道其昭。
问消摇游·其三
作者：胡一桂
朝代：明
体裁：四言诗

前惟孔融，气维汉历。奚与建安，七子并列。后有骆丞，扶唐一檄。奚与垂拱，并称四杰。谁为品目，昧其优劣。文章艺小，倬彼大节。
问消摇游·其二
作者：胡一桂
朝代：明
体裁：四言诗

狗伍突卒，吠狺息歇。一投以骨，张牙噬龁。利小人骨，平居耦厥。剖心沥恤，锱铢唐突。反目争勃，狠戾危卼。远小人群，远以利蠍。
问消摇游·其五
作者：胡一桂
朝代：明
体裁：四言诗

虎啸风生，风生籁号。虎伏风息，风息籁逃。止乐以敔，声音不慅。
问消摇游·其四
作者：胡一桂
朝代：明
体裁：四言诗

火在井中，不能燎原。目在足下，不可视裈。国之治乱，日之明昏。居高则明，烛远斯尊。
隐沦
作者：胡一桂
朝代：明
体裁：五言律诗

白鹤山前住，居然一隐沦。豆苗分别圃，槲叶护南邻。荣启良多乐，原思不厌贫。床头春酒熟，一醉月华新。
朱明道院宴集得飞字
作者：胡世祥
朝代：明

胜境来仙侣，林深日色微。天泉烹野茗，晓露撷山薇。细听鸾凤语，还瞻壁玉辉。他时忆良晤，应望彩云飞。
由青霞过石洞访叶化甫得龙字
作者：胡世祥
朝代：明

仙人骑白鹿，探胜幸相从。雨过青霞谷，云深玉女峰。洞箫飞碧落，归骑出疏松。池藻添新绿，何时起卧龙。
钱塘怀古题仙源云仍家谱
作者：胡东皋
朝代：明

旧家流派出天潢，往事秋来可断肠。宫树春深迷汴水，海潮风起暗钱塘。星垂五彩天文焕，道启诸贤国运康。犹有云仍已为庶，细书家谱泪浪浪。
玉梁观
作者：胡云端
朝代：明
体裁：五言排律

异境閟琳宇，深溪卧玉梁。云山莽回互，水月淡微芒。谷暗紫萝合，涧春瑶草芳。野桥通石栈，仙弈隐茅堂。寻壑闻猿啸，飞空看鹤翔。何时脱尘鞅，栖迟咏洞章。
田横山
作者：胡以温
朝代：明
体裁：七言律诗

如阵愁云结不开，悲风连日度楼来。坐临沧海瞩孤岛，怅对斜阳酒一杯。慷慨当年多壮士，萧条千古叹殊材。英雄失势寻常事，刘汉于今安在哉。
江行·其一
作者：胡传
朝代：明
体裁：五言律诗

濛濛疏雨霁，隔树见人家。白水侵茅屋，青山隐菜花。侍童捡押韵，渔火试新茶。入夜孤灯梦，先知到若耶。
江行·其二
作者：胡传
朝代：明
体裁：五言律诗

春江可怜色，况复柳条青。风定橹声细，潮归水气腥。窗中望东海，云里辨南屏。诗思朝霞变，风尘眼一醒。
秋夜
作者：胡传
朝代：明
体裁：五言律诗

欹枕独不寐，秋生明月阶。候虫欺久客，饥鼠怨空斋。故国渺鸿雁，边声愁虎豺。倦游轻薄子，今夜苦为怀。
九日同陈鲁南文徵仲刘希隐薛君采登海印寺镜光阁
作者：胡侍
朝代：明
体裁：五言律诗

湖景澄珠阁，云虹度石梁。行攀双树杪，坐对九华觞。水抱香城入，山横紫禁长。凭高不厌晚，待月咏胡床。
凉州词
作者：胡侍
朝代：明

落日黄河水倒流，沙场旌旆风悠悠。新降胡奴不解语，笛中吹出古《凉州》。
城夜
作者：胡侍
朝代：明

露下庭皋秋夜清，星河冉冉动高城。林乌自避厨烟宿，旅雁孤随海月鸣。塞上风云还澒洞，客中钟鼓最分明。金支翠节归何晚，璧水瑶山拥汉京。
宴王御史惟人山亭
作者：胡侍
朝代：明
体裁：五言律诗

别馆秋城侧，高亭夕雾中。疏帘通野色，曲磴袅天风。醉舞招松鹤，悲吟和草虫。平生习池兴，遮莫笑山翁。
扈驾郊坛陪祀
作者：胡侍
朝代：明

朱坛晴雪媚春空，云从天行气象雄。八骏宛回黄竹路，六龙遥向玉华宫。炉烟半拂仙人掌，树色微翻少女风。应有海神来候驾，南端非雾碧冥濛。
曲江池
作者：胡侍
朝代：明
体裁：七言律诗

曲江旧是跃龙川，江上云霞媚远天。钟鼓夹城通辇道，蛟鼍出水负龙船。佳人晚拾金堤翠，彩凤春栖碧树烟。乐事胜游今不再，野风斜日草芊芊。
登汉武帝玄都坛
作者：胡侍
朝代：明

曲磴回溪数百重，汉皇行幸有遗踪。海西不复来三鸟，岩畔虚传驻六龙。碧露暗滋金洞草，紫云常护石坛松。便应别著登山屐，策杖高寻玉检封。
登汉武帝玄都坛
作者：胡侍
朝代：明

曲磴回谿数百重，汉皇行幸有遗踪。
海西不复来三鸟，岩畔虚传驻六龙。
碧露暗滋金洞草，紫云常护石坛松。
便应别著登山屐，策杖高寻玉检封。
辛丑即事
作者：胡侍
朝代：明

亹亹孙吴略，人人卫霍才。只能壁门里，目送虏群回。
送刘德徵守夔府
作者：胡侍
朝代：明
体裁：五言律诗

国有蚕丛古，城闻白帝雄。龙蛇夏禹庙，云雨楚王宫。羽檄通南徼，楼船进北风。还令蜀父老，喜得汉文翁。
采莲曲
作者：胡侍
朝代：明

棹讴宛转发中川，队队红妆竞采莲。欲就前溪问名姓，莲花当住木兰船。
万竹轩为胡员外赋
作者：胡俨
朝代：明

高轩亭亭荫修竹，万个琅玕翠如束。红尘一点不飞来，日暖晴烟散虚谷。谷中风动四山鸣，耳边飒飒生秋声。绿阴满地收不起，秀色倚窗寒更清。石床碧几净如洗，拂拭孤桐泛商羽。蛟龙舞落苍梧云，鹧鸪啼破潇湘雨。自从作官登曲台，林间一一生锦苔。苔深落叶无人扫，白石清泉为谁好。几回飞梦到家山，骑得青鸾月下还。觉来满眼失苍翠，空遗杂佩声珊珊。
三友图为杨学士题
作者：胡俨
朝代：明

苍山岁寒冰雪深，草木摇落惟枯林。黄鹂无声幽谷冻，谁歌伐木求知音。青牛老翁罗浮仙，此君心同铁石坚。千岩万壑岚烟灭，直向山中傲冰雪。夜半篝灯寻茯苓，还将锦瑟邀湘灵。天寒翠袖酒力重，参横月落风泠泠。觉来陡觉西湖晓，暗香春动苔枝袅。青鸾飞下五龙吟，孤山千尺茆斋小。自起开笼放鹤来，水光山色静依依。高楼萧瑟华阳远，短棹平安剡曲归。平生不解趋炎热，劲节芳心共高洁。图画流传学士家，华堂一见真奇绝。
三台词
作者：胡俨
朝代：明

一阵霜风乍起，半窗月影初斜。宝匣烧残香篆，银釭落尽灯花。坐稳锦茵重迭，醉来乌帽欹斜。谁遣青娥斗月，自怜银海生花。楼上角声呜咽，天边斗柄横斜。酒醒风惊帘幕，漏残月在梅花。
三台词·其一
作者：胡俨
朝代：明

一阵霜风乍起，半窗月影初斜。宝匣烧残香篆，银釭落尽灯花。
三台词·其三
作者：胡俨
朝代：明

楼上角声呜咽，天边斗柄横斜。酒醒风惊帘幕，漏残月在梅花。
三台词·其二
作者：胡俨
朝代：明
体裁：词

坐稳锦茵重叠，醉来乌帽欹斜。谁遣青娥斗月，自怜银海生花。
三台词·其二
作者：胡俨
朝代：明

坐稳锦茵重迭，醉来乌帽欹斜。谁遣青娥斗月，自怜银海生花。
上吕梁洪
作者：胡俨
朝代：明

乱石穿空迭浪惊，乌犍百丈上洪轻。扁舟载雨西风急，试问徐州一日程。细雨斜风拂画船，船头怪石起苍烟。仰看白浪排空下，始信河流远自天。
上吕梁洪·其一
作者：胡俨
朝代：明

乱石穿空迭浪惊，乌犍百丈上洪轻。扁舟载雨西风急，试问徐州一日程。
上吕梁洪·其二
作者：胡俨
朝代：明

细雨斜风拂画船，船头怪石起苍烟。仰看白浪排空下，始信河流远自天。
下邳
作者：胡俨
朝代：明

日落长河野水昏，青山遥望下邳门。舟人谩说圯桥近，黄石于今庙尚存。
不寐
作者：胡俨
朝代：明

病久浑无寐，更阑气转凄。露寒蛩响歇，月落雁声低。老厌身为患，魂销梦欲迷。箧中袍笏冷，空自听朝鸡。
东平道中
作者：胡俨
朝代：明

白云飞尽碧天寒，夹道青山马上看。最是动人愁思处，虫声满地叶声干。
东里学士携酒肴就菊对酌赋此酬寄
作者：胡俨
朝代：明

雨晴风正急，霜叶下纷纷。黄菊澹秋色，青山深暮云。芳樽携共酌，独客慰离群。临别不知醉，醒来夜已分。
中秋雨
作者：胡俨
朝代：明

黑云低树影沉沉，银箭金壶漏已深。不见玉盘生夜海，空闻黄叶下秋林。芭蕉叶上雨珊珊，秋满华堂烛影殷。遥想琼楼风露冷，天香不动羽衣闲。
中秋雨·其一
作者：胡俨
朝代：明

黑云低树影沉沉，银箭金壶漏已深。不见玉盘生夜海，空闻黄叶下秋林。
中秋雨·其二
作者：胡俨
朝代：明

芭蕉叶上雨珊珊，秋满华堂烛影殷。遥想琼楼风露冷，天香不动羽衣闲。
久雨喜晴明日立夏
作者：胡俨
朝代：明

一月厌雨声，忽逢今日晴。春从花上去，风过竹间清。睡美新茶熟，身闲野服轻。近来多坦率，客至倦逢迎。
乌夜啼
作者：胡俨
朝代：明

秋高碧树凋梧叶，夜静银床悬辘轳。美人堂前看明月，哑哑枝上啼寒乌。乌巢蒙茸九子哺，鸾镜凄迷只影孤。弹得琴中夜啼曲，迟欢不见空自娱。
乌栖曲
作者：胡俨
朝代：明

银河高高横碧落，夜静微风动寥廓。树头露零正乌栖，空怀明月闭深闺。阶前候虫鸣唧唧，机上美人不成织。含情下阶望天河，鹊桥横练正无波。绣罗作帐玉为屏，流苏结带兰蕙馨。莫教窗下寒鸡叫，只恐匆匆梦惊觉。夜半乌啼月将落，金缸青荧照罗幕。抱琴试鼓《白头吟》，凄凄切切难为心。
乌栖曲·其一
作者：胡俨
朝代：明

银河高高横碧落，夜静微风动寥廓。树头露零正乌栖，空怀明月闭深闺。
乌栖曲·其三
作者：胡俨
朝代：明

绣罗作帐玉为屏，流苏结带兰蕙馨。莫教窗下寒鸡叫，只恐匆匆梦惊觉。
乌楼曲（二首）
作者：胡俨
朝代：明

夜半乌啼月将落，金缸青荧照罗幕。抱琴试鼓《白头吟》，凄凄切切难为心。
乌楼曲（二首）
作者：胡俨
朝代：明

阶前候虫鸣唧唧，机上美人不成织。含情下阶望天河，鹊桥横练正无波。
乐琴书处歌为沈修撰赋
作者：胡俨
朝代：明

沈郎结庐吴山岑，平生读书多苦心。更将绿绮徽黄金，七弦泠泠山水音。我昔作官住吴下，曾见沈郎最潇洒。葛巾长爱北窗闲，柴车懒入东林社。亲戚何曾折简招，辄向花前倾盏斝。莼菜频分碧椀羹，鲤鱼新熟芙蓉鲊。一朝歘起登天衢，环佩珊珊摇翠裾。广陵不作中散操，兰亭临得右军书。却忆牙签三万轴，灯火幽斋隔修竹。几回归梦逐西风，落月分明照秋屋。抱琴客里时相访，琴中写得神人畅。一片青山云渺茫，万里白鸥波浩荡。他年致事归故林，飘然更赋还山吟。白头抱孙椿树阴，教读旧书还鼓琴，嗟哉此乐超古今。
乐琴书处歌为沈修撰赋
作者：胡俨
朝代：明
体裁：古风

沈郎结庐吴山岑，平生读书多苦心。更将绿绮徽黄金，七弦泠泠山水音。我昔作官住吴下，曾见沈郎最潇洒。葛巾长爱北窗闲，柴车懒入东林社。亲戚何曾折简招，辄向花前倾盏斝。莼菜频分碧碗羹，鲤鱼新熟芙蓉鲊。一朝歘起登天衢，环佩珊珊摇翠裾。广陵不作中散操，兰亭临得右军书。却忆牙签三万轴，灯火幽斋隔修竹。几回归梦逐西风，落月分明照秋屋。抱琴客里时相访，琴中写得神人畅。一片青山云渺茫，万里白鸥波浩荡。他年致事归故林，飘然更赋还山吟。白头抱孙椿树阴，教读旧书还鼓琴，嗟哉此乐超古今。
九峰樵者
作者：胡俨
朝代：明

九峰幽处结茅庐，昼拾荆薪夜读书。林下日寻高士传，山中老共野人居。只留子敬青毡在，莫叹虞卿白发疏。六十年来无一事，仙翁棋局近何如。
九日登高赐宴应制
作者：胡俨
朝代：明

玉帐无尘辇路清，山开图画壮神京。黄花浥露迎丹仗，锦树笼霞映彩旌。万里关河秋色净，中天銮辂日华明。时巡幸际丰年乐，锡宴高冈荷圣情。
九月二十六日拜谒长陵
作者：胡俨
朝代：明

盖世英雄主，恢弘事业多。南分交址郡，北控斡难河。玉帐銮舆远，神宫紫翠罗。小臣瞻拜处，有泪落山阿。
二月一日早朝
作者：胡俨
朝代：明

曈昽初日曙光遥，钟鼓声传下九霄。万国衣冠趋象魏，两阶干戚奏箾韶。天清华盖云中见，风细垆烟仗外飘。朝出金门还北望，钟山苍翠正岧峣。
二翁叹
作者：胡俨
朝代：明

一翁行年七十八，背似橐驼头少发。雨晴池上偶相逢，揖我低头还结袜。问翁此出往何方，年年行贩走都昌。问翁何自苦如此，为言无儿身故忙。翁今年老无官府，又言有婿当门户。昨夜粮帖遣催科，侵晨持帖下乡去。平生逐末不耕织，力尽身疲为衣食。今年不似去年时，血气又枯行步迟。此去若归难复往，只恐他乡不得归。人生有身还有累，在家无儿同在外。一翁虽贫身尚强，数年不见今还乡。奔波道路何为者，为人驾船走湖湘。湖湘米谷贱如土，人家急粜输官府。商人得利不知止，满船又载新昌纸。日夜行船不得休，遥遥捩舵赴章秋。章秋留连竟不归，春来几见落花飞。今年里甲频催迫，催得归来头尽白。家中岁久贷人钱，雇直都还偿未得。不如近处卖钗环，长过一月又得还。
二翁叹·其一
作者：胡俨
朝代：明

一翁行年七十八，背似橐驼头少发。雨晴池上偶相逢，揖我低头还结袜。问翁此出往何方，年年行贩走都昌。问翁何自苦如此，为言无儿身故忙。翁今年老无官府，又言有婿当门户。昨夜粮帖遣催科，侵晨持帖下乡去。平生逐末不耕织，力尽身疲为衣食。今年不似去年时，血气又枯行步迟。此去若归难复往，只恐他乡不得归。人生有身还有累，在家无儿同在外。
二翁叹·其二
作者：胡俨
朝代：明

一翁虽贫身尚强，数年不见今还乡。奔波道路何为者，为人驾船走湖湘。湖湘米谷贱如土，人家急粜输官府。商人得利不知止，满船又载新昌纸。日夜行船不得休，遥遥捩舵赴章秋。章秋留连竟不归，春来几见落花飞。今年里甲频催迫，催得归来头尽白。家中岁久贷人钱，雇直都还偿未得。不如近处卖钗环，长过一月又得还。
云山小隐
作者：胡俨
朝代：明

南山千仞秀芙蓉，家住山前一水通。松下荷锄随野叟，云边捣药候仙翁。卷帘坐对芭蕉雨，拄杖行吟木叶风。更喜儿童耕作后，书声不断月明中。
云巢
作者：胡俨
朝代：明

一片闲云卷复舒，高人揽取结巢居。朝含雨气松楸润，夕扬山光枕席虚。刘伶短锸醉空荷，陶令挽歌生自书。万物芸芸终有复，百年宰木谩欷歔。
人日从驾幸南郊梁赞善以诗柬寄因和之
作者：胡俨
朝代：明

紫陌鸡鸣远报晨，百官朝罢出枫宸。龙旗夹道先传警，凤辇行春不动尘。礼乐幸逢全盛日，耕桑俱是太平人。千门万户东风暖，胜里金花剪彩新。
代菊荅五首
作者：胡俨
朝代：明

众卉凋零后，孤芳勿讶迟。托根依广砌，毓秀胜疏篱。秪恐严霜至，频烦细雨滋。岁寒无剪伐，不自叹离披。日精钟秀气，故自傲风霜。晚节甘同固，春葩不共芳。每烦骚客咏，长得逸人相。老向轩墀下，栽培讵可忘。昔日柴桑里，独怜征士家。牵衣从稚子，随处看幽花。把酒秋山净，餐英夕露华。陶然乘醉后，策杖不将车。有酒不畅饮，人生能几何。既无篯老术，空羡菊潭波。岁久荆榛杂，山空樵牧过。黄精同服饵，亦足愈寒疴。洞庭风力劲，草木半摧残。逐客伤秋尽，初英向夕餐。凄凄霜未降，厌厌露先漙。泽畔行吟处，魂消衣袂寒。
代菊荅五首·其一
作者：胡俨
朝代：明

众卉凋零后，孤芳勿讶迟。托根依广砌，毓秀胜疏篱。秪恐严霜至，频烦细雨滋。岁寒无剪伐，不自叹离披。
代菊荅五首·其三
作者：胡俨
朝代：明

昔日柴桑里，独怜征士家。牵衣从稚子，随处看幽花。把酒秋山净，餐英夕露华。陶然乘醉后，策杖不将车。
代菊荅五首·其二
作者：胡俨
朝代：明

日精钟秀气，故自傲风霜。晚节甘同固，春葩不共芳。每烦骚客咏，长得逸人相。老向轩墀下，栽培讵可忘。
代菊荅五首·其五
作者：胡俨
朝代：明

洞庭风力劲，草木半摧残。逐客伤秋尽，初英向夕餐。凄凄霜未降，厌厌露先漙。泽畔行吟处，魂消衣袂寒。
代菊荅五首·其四
作者：胡俨
朝代：明

有酒不畅饮，人生能几何。既无篯老术，空羡菊潭波。岁久荆榛杂，山空樵牧过。黄精同服饵，亦足愈寒疴。
何君洞
作者：胡俨
朝代：明
体裁：七言律诗

高峰千尺绝尘氛，长见仙都九老君。手把芙蓉游碧落，身骑鸾鹤下青云。紫霄台上花初发，金井源头路不分。自有灵踪通缥缈，谁来访讯接氤氲。
元夕侍宴
作者：胡俨
朝代：明
体裁：七言律诗

宝山凝翠玉楼前，火树银花照御筵。罗绮香浓春色早，琉璃影碧夜光悬。翩翩鸾鹤来三岛，灿灿星河下九天。一派笙歌綵云里，好风吹送万方传。
元夕侍宴
作者：胡俨
朝代：明

风清华月丽晴空，湛露筵开圣泽浓。灯火遥连丹阙外，萧韶只在彩云中。九重瑞霭浮金雀，万树银花粲玉虹。光禄传宣催进酒，乌纱都映醉颜红。
元夕忆旧
作者：胡俨
朝代：明

云澹月朦胧，人喧古庙中。山林无故旧，灯火聚儿童。宫阙鳌峰起，星河凤辇通。奉陪思宿昔，锡宴万民同。
元日朝回试笔
作者：胡俨
朝代：明
体裁：七言律诗

钟鼓声长欲曙天，鸡人唱漏綵云边。彤庭簇㐲森仪卫，玉殿开帘散御烟。春色九重瞻舜日，嵩呼万国颂尧年。华夷锡宴覃恩泽，醉后宫花压帽偏。
六月十日迎诏
作者：胡俨
朝代：明

天书遥降自胪句，五色云随使者车。袅袅鸡竿悬象魏，亭亭凤盖簇龙舆。黄沙部落提封远，紫塞氛埃汛扫余。早晚王师归振旅，千官仗外拥琼琚。
凉夜理琴
作者：胡俨
朝代：明

凉飙驱浮云，万里天一碧。远响振寥廓，林木声槭槭。开轩散幽襟，坐延月华白。抽琴理故曲，操弄辄间格。山水有遗音，怅然心不怿。斋宫接清晏，俯仰思宿昔。矫首望钧天，泫然泪沾臆。
北京八咏 其一 居庸迭翠
作者：胡俨
朝代：明

雄关积翠倚岧峣，碧树经霜叶未凋。万里风烟通紫塞，四时云雾近青霄。层城窅霭山连雉，绝涧霏微石作桥。南北车书今混一，行人来往岂辞遥。
北京八咏 其七 卢沟晓月
作者：胡俨
朝代：明

半轮斜月隐青山，山色微茫马上看。水际石梁云影淡，沙中茆屋夜灯残。鸡声唱晓星将落，雀羽翻林露正寒。举首神京东望近，天边红日上金盘。
北京八咏 其三 太液晴波
作者：胡俨
朝代：明

画桥凫雁动春声，波散寒烟日正晴。游鲤暖依芳藻出，飞花时拂绿漪轻。好同荣水浮龙马，不比昆明隐石鲸。几度天瓢分泻出，甘霖到处济苍生。
北京八咏 其二 玉泉垂虹
作者：胡俨
朝代：明

山前树底碧迢迢，试问源头出处遥。斜落石梁疑饮涧，远趋沧海欲吞潮。声从夜雨添来急，影逐晚风吹不消。太液池边春似锦，绿波长带翠烟飘。
北京八咏 其五 蓟门烟树
作者：胡俨
朝代：明

都门烟树蔼青葱，树底人家处处同。远近楼台空翠里，往来车马绿阴中。晓寒花影留残月，日暖莺声度好风。蓟北从来佳丽地，相逢陌上莫悤悤。
北京八咏 其八 金台夕照
作者：胡俨
朝代：明

独上高台斜日红，遥天极目思无穷。迢迢关塞微茫外，簇簇山河锦绣中。鸿雁数声催暝色，牛羊几处散秋风。黄金销尽人何在，青史传来事不空。
北京八咏 其六 西山霁雪
作者：胡俨
朝代：明

雪霁西山玉作屏，琼林瑶树晓光凝。清风晴洒千岩雨，碧涧春融万壑冰。策杖此时宜蜡屐，斸苓何处有篝灯。从来北土多才杰，不独山阴兴可乘。
北京八咏 其四 琼岛春云
作者：胡俨
朝代：明

万岁山高玉作台，卿云垂彩画图开。九重天上从龙起，太液池头伴鹤回。松静晚烟同缥缈，花深晴影共徘徊。何须更说蓬莱境，不是飞仙不看来。
北京八咏·居庸迭翠
作者：胡俨
朝代：明

雄关积翠倚岧峣，碧树经霜叶未凋。万里风烟通紫塞，四时云雾近青霄。层城窅霭山连雉，绝涧霏微石作桥。南北车书今混一，行人来往岂辞遥。山前树底碧迢迢，试问源头出处遥。斜落石梁疑饮涧，远趋沧海欲吞潮。声从夜雨添来急，影逐晚风吹不消。太液池边春似锦，绿波长带翠烟飘。画桥凫雁动春声，波散寒烟日正晴。游鲤暖依芳藻出，飞花时拂绿漪轻。好同荣水浮龙马，不比昆明隐石鲸。几度天瓢分泻出，甘霖到处济苍生。万岁山高玉作台，卿云垂彩画图开。九重天上从龙起，太液池头伴鹤回。松静晚烟同缥缈，花深晴影共徘徊。何须更说蓬莱境，不是飞仙不看来。都门烟树蔼青葱，树底人家处处同。远近楼台空翠里，往来车马绿阴中。晓寒花影留残月，日暖莺声度好风。蓟北从来佳丽地，相逢陌上莫悤悤。雪霁西山玉作屏，琼林瑶树晓光凝。清风晴洒千岩雨，碧涧春融万壑冰。策杖此时宜蜡屐，斸苓何处有篝灯。从来北土多才杰，不独山阴兴可乘。半轮斜月隐青山，山色微茫马上看。水际石梁云影淡，沙中茆屋夜灯残。鸡声唱晓星将落，雀羽翻林露正寒。举首神京东望近，天边红日上金盘。独上高台斜日红，遥天极目思无穷。迢迢关塞微茫外，簇簇山河锦绣中。鸿雁数声催暝色，牛羊几处散秋风。黄金销尽人何在，青史传来事不空。
北京官舍中秋夜与俞廷辅万克修二进士对月
作者：胡俨
朝代：明
体裁：七言律诗

玉宇无尘夜色凉，画堂明月耿秋光。开樽喜对二三子，酌饮何辞千百觞。仙掌露零风肃肃，广寒天近树苍苍。人生到处堪乘兴，谁谓南楼兴独长。
华盖殿读卷放进士榜
作者：胡俨
朝代：明

御前读卷重抡材，香动红云宝扇开。银烛光深传刻漏，玉阶班列总琼瑰。深惭染翰依宸极，况复承恩接上台。阙下两行陈法乐，遥迎金榜自天来。
卜筑新成胡学士以诗见寄就韵奉答三首
作者：胡俨
朝代：明

老来随处作颐庵，容膝何妨小似龛。终日掩关人迹少，绝无雄辩与高谈。小小茅斋不厌低，频来乳燕欲衔泥。亦知阶下难旋马，肯向云中学养鸡。百尺高槐连禁苑，绝胜花竹卜郊居。樽前兴到频题句，客里官闲儗著书。
卜筑新成胡学士以诗见寄就韵奉答三首·其一
作者：胡俨
朝代：明

老来随处作颐庵，容膝何妨小似龛。终日掩关人迹少，绝无雄辩与高谈。
卜筑新成胡学士以诗见寄就韵奉答三首·其三
作者：胡俨
朝代：明

百尺高槐连禁苑，绝胜花竹卜郊居。樽前兴到频题句，客里官闲儗著书。
卜筑新成胡学士以诗见寄就韵奉答三首·其二
作者：胡俨
朝代：明

小小茅斋不厌低，频来乳燕欲衔泥。亦知阶下难旋马，肯向云中学养鸡。
卯山书屋图
作者：胡俨
朝代：明

金乌出海扶桑红，流光正照山之东。千岩宿雾卷飞翠，半壁晴霞明太空。一双乔松荫华屋，中有幽人美如玉。青鞋布袜芰荷衣，坐看碧草无尘俗。黄鹂啼处树阴多，白鸟飞时溪水绿。床头锦囊琴一张，架上牙签书万轴。长年读书究典坟，不知春暮花纷纷。绛桃隔竹迷苍雪，红药当阶动彩云。昨日山中酒初熟，故人早过清溪曲。呼儿洗盏具盘飧，莫厌山肴并野蔌。太平无事不出门，白鹤生雏竹有孙。男长须婚女须嫁，仙家何必说桃源。
古出塞曲
作者：胡俨
朝代：明

少小事戎行，许身汉飞将。逸气每凭陵，壮心多慨忼。昨日羽书至，匈奴近边障。耿耿不能寐，上马驰北乡。宝剑耀龙文，雕弓插虎韔。横行绝域中，飒飒雄姿王。阴风度漠高，杀气连云涨。一箭落旄头，群胡胆已丧。单于献辕门，阏氏获毡帐。志在净烟尘，岂顾身被创。归来论勋业，敢儗麒麟上。
古春意亭为张真人赋
作者：胡俨
朝代：明

茫茫堪舆间，孰究太古初。天地混沌中，一元根化枢。运启摄提格，条风始吹嘘。勾萌茁万汇，人备三才俱。至今千万年，元贞迭藏输。龙马出河涘，羲皇彰灵图。对待三十六，淑气总昭苏。初阳奋重泉，黄钟动葭莩。太音閟清庙，玄水湛方诸。达人契玄理，作亭静以居。和顺自中积，德音畅以敷。萋萋阶前草，一帘生意舒。园林度鸣禽，柔荑蔼芳腴。怀哉广成子，至道不烦迂。
召伯坝
作者：胡俨
朝代：明

召伯津头江水斜，茅茨竹里有人家。当年谢傅甘棠树，今日春风野草花。渺渺湖田草半青，鹭鸶风里立亭亭。忽惊船上金笳发，飞过春山点画屏。
召伯坝·其一
作者：胡俨
朝代：明

召伯津头江水斜，茅茨竹里有人家。当年谢傅甘棠树，今日春风野草花。
召伯坝·其二
作者：胡俨
朝代：明

渺渺湖田草半青，鹭鸶风里立亭亭。忽惊船上金笳发，飞过春山点画屏。
和胡学士扈从再猎武冈
作者：胡俨
朝代：明

武冈苍翠郁岧峣，日上千林曙色遥。驰道鸣銮闻涧谷，期门立表近云霄。角弓飞镝寒偏劲，猎火依山晚更烧。万骑前头笳鼓发，长歌吉日喜联镳。霜清辇路净无尘，甘露凝珠万树春。旷野飞鹰腾猎骑，行宫举㧘锡词臣。仲冬大阅昭时典，此日三驱仰帝仁。莫道角端曾应瑞，中山今已见麒麟。
和胡学士扈从再猎武冈·其一
作者：胡俨
朝代：明

武冈苍翠郁岧峣，日上千林曙色遥。驰道鸣銮闻涧谷，期门立表近云霄。角弓飞镝寒偏劲，猎火依山晚更烧。万骑前头笳鼓发，长歌吉日喜联镳。
和胡学士扈从再猎武冈·其二
作者：胡俨
朝代：明

霜清辇路净无尘，甘露凝珠万树春。旷野飞鹰腾猎骑，行宫举㧘锡词臣。仲冬大阅昭时典，此日三驱仰帝仁。莫道角端曾应瑞，中山今已见麒麟。
和胡学士扈从猎阳山
作者：胡俨
朝代：明

晓随万乘出城东，列校分屯部伍同。云里六龙移彩仗，风前一雁落彤弓。露凝松柏垂垂白，日映旌旗猎猎红。遥见下绥传令发，将军飞骑总英雄。
咏梦
作者：胡俨
朝代：明
体裁：七言律诗

林扉无客昼常关，数卷残书已倦看。芳草池塘春寂寂，华胥风日路漫漫。枕边未必迷蝴蝶，耳畔都来斗触蛮。欲问希夷求秘诀，华山高处不胜寒。
唐人羯鼓歌
作者：胡俨
朝代：明

手如白雨点，头若青山峰。牙床不动花楸急，太蔟震越凌高空。小殿风清日初旦，云母屏开烟雾散。千葩万卉浅含春，一曲未终俱焕烂。花奴秀莹玉无瑕，砑光帽子红槿花。绝伦之艺谁得似，梨园弟子空咨嗟。苑中正奏春光好，如何翻作秋风早。沉香亭畔走妖狐，凝碧池头宴芳草。长安月冷夜沉沉，旧曲听来思不禁。耶娑色鸡短无尾，却忆开元泪满襟。
喜秋
作者：胡俨
朝代：明

黍稷闻皆秀，鸡豚喜渐肥。野人能足食，游子憺忘归。雨后夕阳好，风前秋叶稀。沈郎多病久，一任减腰围。
四时词
作者：胡俨
朝代：明

春风吹帘斜，帘开飞柳花。美人高堂上，见此惜年华。年华容易随春草，一双蛾眉镜中老。碧水泛回塘，新荷艳晓妆。看花临绮槛，爱此双鸳鸯。鸳鸯宛转回塘路，相对朝朝还暮暮。秋露白如玉，梧桐坠寒绿。文犀镇锦帐，红泪销银烛。银烛轻摇翡翠烟，孤影荧荧夜不眠。叶落深闺静，露零宵鹤警。玉井冻无声，梦回寒夜永。夜永铜龙漏幽咽，小窗斜转梅花月。
四时词
作者：胡俨
朝代：明

海棠睡足东风晓，金垆香烬余烟袅。游子伤春未得归，迢迢绿遍天涯草。锦屏围暖树交花，清露流珠湿绛霞。窗前有梦随蝴蝶，门外无人啼乳鸦。绿阴门巷垂青子，庭院深沉双燕语。金缕莺穿杨柳风，白头人卧芭蕉雨。林中新笋已交加，犹自阶前有落花。长卿多病心如雪，闲却平生书五车。银河星淡流云湿，苍苔露滴莎鸡泣。久客萧条未授衣，谁家捣练声声急。嘹呖惊闻过雁低，更堪乌鹊又争栖。援琴欲鼓清商调，月冷风凄意转迷。开遍梅花雪初落，深寒尚觉貂裘薄。纸帐偏宜白发酣，茶瓯却被青娥谑。闲来索笑对汤婆，枕席相从年颇多。莫怪老夫今冷落，故衾犹是赐兜罗。
四时词
作者：胡俨
朝代：明

碧水汛回塘，新荷艳晓妆。
看花临绮槛，爱此双鸳鸯。
鸳鸯宛转回塘路，相对朝朝还暮暮。¤
四时词·其一
作者：胡俨
朝代：明

春风吹帘斜，帘开飞柳花。美人高堂上，见此惜年华。年华容易随春草，一双蛾眉镜中老。
四时词·其一
作者：胡俨
朝代：明

海棠睡足东风晓，金垆香烬余烟袅。游子伤春未得归，迢迢绿遍天涯草。锦屏围暖树交花，清露流珠湿绛霞。窗前有梦随蝴蝶，门外无人啼乳鸦。
四时词·其三
作者：胡俨
朝代：明

秋露白如玉，梧桐坠寒绿。文犀镇锦帐，红泪销银烛。银烛轻摇翡翠烟，孤影荧荧夜不眠。
四时词·其三
作者：胡俨
朝代：明

银河星淡流云湿，苍苔露滴莎鸡泣。久客萧条未授衣，谁家捣练声声急。嘹呖惊闻过雁低，更堪乌鹊又争栖。援琴欲鼓清商调，月冷风凄意转迷。
四时词·其二
作者：胡俨
朝代：明

碧水泛回塘，新荷艳晓妆。看花临绮槛，爱此双鸳鸯。鸳鸯宛转回塘路，相对朝朝还暮暮。
四时词·其二
作者：胡俨
朝代：明

绿阴门巷垂青子，庭院深沉双燕语。金缕莺穿杨柳风，白头人卧芭蕉雨。林中新笋已交加，犹自阶前有落花。长卿多病心如雪，闲却平生书五车。
四时词·其四
作者：胡俨
朝代：明

叶落深闺静，露零宵鹤警。玉井冻无声，梦回寒夜永。夜永铜龙漏幽咽，小窗斜转梅花月。
四时词·其四
作者：胡俨
朝代：明

开遍梅花雪初落，深寒尚觉貂裘薄。纸帐偏宜白发酣，茶瓯却被青娥谑。闲来索笑对汤婆，枕席相从年颇多。莫怪老夫今冷落，故衾犹是赐兜罗。
坡南草堂
作者：胡俨
朝代：明

草堂新筑海东头，占得坡南景物幽。桑叶遮门春雨暗，豆花垂径夕阳秋。角巾醉后骑黄犊，拄杖闲来看白鸥。却忆昔年游览处，芙蓉两岸照行舟。
士奇少傅以诗及绒缣庆七十次韵奉荅二首
作者：胡俨
朝代：明

隔千里兮共明月，相思两地寸心悬。仙郎使节来江上，少傅题椷自日边。远荷绒缣温我老，辄将珠玉向人传。已经四百廿甲子，潦倒徒夸绛叟年。千梳白发如霜染，一寸丹心向日悬。梦断鸡声茅屋里，朝回凤阙彩云边。寿征远致高贤祝，诗句频烦过客传。静坐窗前推物理，梅梢消息又新年。
士奇少傅以诗及绒缣庆七十次韵奉荅二首·其一
作者：胡俨
朝代：明

隔千里兮共明月，相思两地寸心悬。仙郎使节来江上，少傅题椷自日边。远荷绒缣温我老，辄将珠玉向人传。已经四百廿甲子，潦倒徒夸绛叟年。
士奇少傅以诗及绒缣庆七十次韵奉荅二首·其二
作者：胡俨
朝代：明

千梳白发如霜染，一寸丹心向日悬。梦断鸡声茅屋里，朝回凤阙彩云边。寿征远致高贤祝，诗句频烦过客传。静坐窗前推物理，梅梢消息又新年。
外江老人诗
作者：胡俨
朝代：明

外江有山人，幽居枕湖堧。青山日对门，山下有良田。问其岁几何，屈指殆百年。老妻寿更过，方瞳神烱然。草屋八九间，儿孙列曾玄。湖中种荷芰，园内收木绵。桑麻绿野布，榆柳清阴连。取筱日缚帚，网鱼时得钱。见客礼数简，鬖鬖雪垂肩。葛衣偶一披，旋复竹上悬。须臾出新茗，洗盏向客传。呼儿具盘飧，粲粲锦鳞鲜。劝客加飧饭，语俚意甚虔。问客居何处，客云渐岭边。渐岭我尝到，岁月知几迁。城市多人事，山中常晏眠。不识府与司，但愿邑令贤。前年赐束帛，稽首戴尧天。欲效康衢歌，山野无诗篇。松间吠乳犬，草际卧乌犍。鸡栖日将暮，暝色起苍烟。山头月华白，夕露凉涓涓。颓然即衾枕，翛翛若蜕蝉。我闻客此语，泠然身欲翾。乃知寂寞滨，有此长年仙。何必烟霞外，去问桃花源。
夜坐
作者：胡俨
朝代：明

移席当修竹，开轩敞素屏。夜分人已静，风入酒微醒。促织悲清露，飞萤送落星。翛然绝尘想，何必念郊坰。
夜坐兼简贝司业
作者：胡俨
朝代：明
体裁：七言律诗

月落银河淡不流，云抟星彩坐来收。树头惊鹊三更雨，草里鸣蛩一片秋。张子谩吟青玉案，苏卿犹有黑貂裘。怜君独守诗书在，矻矻穷年未肯休。
夜宿京口
作者：胡俨
朝代：明

闸水听无声，沉沉铁瓮城。落帆先过坝，系榜得休程。地拥南徐壮，山连北固横。如何今夜月，还似故乡明。
夜过吕梁
作者：胡俨
朝代：明

乱石奔流处，扁舟正急操。月斜滩影落，风劲鼓声高。客枕惊残梦，乡心悚怒涛。但令无险阻，来往不辞劳。
夜过小孤
作者：胡俨
朝代：明

一柱中天起，扁舟双橹鸣。月笼山影静，风帖浪纹平。荡漾星河动，凄迷烟雾横。更阑过彭泽，问驿是龙城。
夜过汶上马尚书墓
作者：胡俨
朝代：明

华表苍苍立墓门，百年翁仲至今存。行人为说尚书墓，何处流传有子孙。
孔士祥挽诗
作者：胡俨
朝代：明

世家自古高东鲁，道德流传福泽深。扶老日携楷木杖，观书时傍杏坛阴。沂南别墅花如雨，阙下孤儿泪满襟。相见昔曾交一臂，临风那忍寄哀吟。
寄于御史谦
作者：胡俨
朝代：明

一别又三年，长怀按部贤。绣衣还阙下，黄发泣江边。行李惟霜简，清风满画船。老夫前太史，彤管记遗编。
寄士奇学士
作者：胡俨
朝代：明

同是侍经帷，三年语笑违。病来归梦数，老去故人稀。目暗时揩眦，身癯日剪衣。相思意无限，都逐雁南飞。
寄张子俊
作者：胡俨
朝代：明
体裁：七言绝句

贝叶书成积满函，茶瓜留客共清谈。几回净扫鹅溪绢，绿水清山兴更酣。
寄李用初
作者：胡俨
朝代：明

秋风鸡黍画楼东，十载江湖一梦中。见说三韩风俗好，只今人物故乡同。一簪华发老秋霜，辽海归来逸兴长。夜雨灯前思旧处，谁家玉笛似山阳。
寄李用初·其一
作者：胡俨
朝代：明

秋风鸡黍画楼东，十载江湖一梦中。见说三韩风俗好，只今人物故乡同。
寄李用初·其二
作者：胡俨
朝代：明

一簪华发老秋霜，辽海归来逸兴长。夜雨灯前思旧处，谁家玉笛似山阳。
寄汤得中二首
作者：胡俨
朝代：明

故人居海上，花竹绕幽栖。水槛晨呼鸭，风檐晚祝鸡。客来樽有酒，歌罢醉如泥。谩说书连屋，书签总懒题。吏隐海东头，闲情付狎鸥。公孙生好饮，子产谩多忧。扫石频题句，看山独倚楼。遥知相忆处，月色满神州。
寄汤得中二首·其一
作者：胡俨
朝代：明

故人居海上，花竹绕幽栖。水槛晨呼鸭，风檐晚祝鸡。客来樽有酒，歌罢醉如泥。谩说书连屋，书签总懒题。
寄汤得中二首·其二
作者：胡俨
朝代：明

吏隐海东头，闲情付狎鸥。公孙生好饮，子产谩多忧。扫石频题句，看山独倚楼。遥知相忆处，月色满神州。
寄示从子旭
作者：胡俨
朝代：明

记得分携处，夕阳明画船。含情望天末，洒泪别江边。为客嗟吾远，承家赖汝贤。步兵诗句苦，喜有阿咸传。
寄答冯员外敏兼简尚书胡公
作者：胡俨
朝代：明

眼中之人吾已老，冯郎俊逸声名好。珊瑚腾彩千仞渊，圭璋献瑞五色缫。昔年过从在直庐，每有新诗多起予。近闻制作才华盛，却念山林风月孤。人生七十古亦少，抱膝长吟几昏晓。展卷无心理蠹鱼，钩帘镇日闻啼鸟。过客稀疏门半开，春风曲径长苍苔。眼前无限闲桃李，松竹青青手自栽。使者远来传尺素，腊尽寒深冰雪冱。目昏手痹猝难书，回椷莫讶来迟暮。南宫宗伯我故人，音信虽疏心独亲。燕闲接对如相问，为道萧萧雪满巾。
寄虞都御史
作者：胡俨
朝代：明

今之副都古中丞，才华超逸众所称。清如金壶贮寒露，皎如玉树含春冰。昔年钱塘作太守，千里湖山歌杜母。一琴一鹤镇相随，藉藉声名在人口。万里秋空一鹗抟，昂昂风来动朝端。胸中文史三冬足，座上冰霜六月寒。朅来诗篇烂盈轴，错落明珠间清玉。方期丹凤鸣朝阳，岂比白驹在空谷。嗟余才薄竟蹉跎，每爱新诗佳句多。几度相思不相见，其如屋梁残月何。
寄谢襄城伯惠玄明粉
作者：胡俨
朝代：明

天语丁宁近御筵，彩舟同载记当年。芝眉长仰云千里，蓬鬓那堪雪一颠。玉帐谈兵书满腹，玄霜化液汞投铅。山窗忽见椷题至，接对令人思惘然。
寄黄尚书
作者：胡俨
朝代：明

曾共抡材读卷时，中天华盖漏声迟。金莲炬暖龙光动，宝扇云开雉尾移。乐奏九成班玉佩，胪传多士拜丹墀。如今忆着当年事，北望桥山泪独垂。
寒夜吟
作者：胡俨
朝代：明

金壶水涩铜龙咽，百尺楼头上新月。一阵霜风入户来，纷纷吹转墙阴雪。曲屏坐拥红地垆，沉水烟清浮睡凫。锦衾不暖客窗梦，可怜夜半闻啼乌。乌啼夜永孤琴思，凄凄烛影摇寒翠。家在江南过雁稀，凭谁为寄平安字。
寓思
作者：胡俨
朝代：明

红槿花开秋叶飞，青山日落蝉声悲。美人娟娟隔河汉，玉佩明珰将遗谁。别来岁久音尘绝，徒有相思寄明月。明月照人不照心，海枯石烂思转深。抱琴欲鼓无人听，掩抑冰弦直至今。
对酒效乐天体三首
作者：胡俨
朝代：明

何处难忘酒，离人思故乡。青山随远道，白发在高堂。络纬庭前月，蒹葭野外霜。此时无一盏，归梦引愁长。何处难忘酒，芭蕉夜雨时。垆烟残翠袅，漏水涩铜池。窗下抛书勌，樽前得句迟。此时无一盏，灯影独离离。何处难忘酒，故人天一隅。昨宵惊入梦，今日喜收书。楚水孤烟外，吴霜落木初。此时无一盏，何以慰离居。
对酒效乐天体三首·其一
作者：胡俨
朝代：明

何处难忘酒，离人思故乡。青山随远道，白发在高堂。络纬庭前月，蒹葭野外霜。此时无一盏，归梦引愁长。
对酒效乐天体三首·其三
作者：胡俨
朝代：明

何处难忘酒，故人天一隅。昨宵惊入梦，今日喜收书。楚水孤烟外，吴霜落木初。此时无一盏，何以慰离居。
对酒效乐天体三首·其二
作者：胡俨
朝代：明

何处难忘酒，芭蕉夜雨时。垆烟残翠袅，漏水涩铜池。窗下抛书勌，樽前得句迟。此时无一盏，灯影独离离。
居庸关
作者：胡俨
朝代：明

居庸关，山苍苍，山头雉堞连云长。一夫临关，万夫莫当。古称秦关百二强，何如居庸殿朔方。毡裘编发俱来王，此时正值天雨霜。龙虎台前沙草黄，天寿峨峨冠中央。拜谒二陵心孔伤，葱葱佳气浮苍茫。神游不返涕泗滂，天寒落日照大荒。饥鹘啸风狐兔藏，肩舆复度冰河傍。仆夫黯淡颜无光，皮裘貂帽冻欲僵。举头但见南雁翔，居庸关，山苍苍。
己亥人日是日壬子上表贺海平二首
作者：胡俨
朝代：明

风不鸣条海不惊，千官拜表雪初晴。人人共说逢壬子，预喜丰年应太平。三日东风淑气生，讴歌箫鼓满都城。亦知客里春盘好，还忆西江七宝羹。
己亥人日是日壬子上表贺海平二首·其一
作者：胡俨
朝代：明

风不鸣条海不惊，千官拜表雪初晴。人人共说逢壬子，预喜丰年应太平。
己亥人日是日壬子上表贺海平二首·其二
作者：胡俨
朝代：明

三日东风淑气生，讴歌箫鼓满都城。亦知客里春盘好，还忆西江七宝羹。
幽栖
作者：胡俨
朝代：明

避喧南郭外，地僻称幽栖。树色参天起，花枝入户低。风云时变化，陇亩自东西。邻曲经过少，阴阴竹覆堤。
庐山歌简正安侍讲汝申佥宪
作者：胡俨
朝代：明

解帆落星渚，正对五老峰。五老呼不起，鲐背云溶溶。白云无心自舒卷，云端秀出青芙蓉。香炉捧日耸双剑，瀑布倚涧生长风。昔年过此游开先，篮舆十里松阴连。读书堂深锁空翠，漱玉亭荒生碧烟。山人坐我展瑶席，石上题名多古迹。我思古人欲见之，后人视我今犹昔。别后重来十七年，朔风三日因留连。时时举首候风色，千里江湖浪拍天。归来栗里思陶令，高卧松巢爱谪仙。嗟我悬车能几月，又复趋朝向金阙。君臣义重不可留，白头忍与西山别。同舟幸得黄叔度，促膝清谈忘旦暮。买鱼沽酒不论钱，锦囊更有新题句。频邀侍讲来舟中，酒酣击节意气雄。划然草书恣挥洒，笔势一扫飞鸟空。人生如萍蓬，嘉会良难得。百年几回开口笑，须信光阴如过客。明朝风止水无波，一棹夷犹奈别何。遥望蓬莱佳气多，重来却寻冰玉涧，细和凝之牛背歌。
应制献驺虞诗
作者：胡俨
朝代：明
体裁：古风

圣皇端拱居明堂，梯航玉帛来万方。仁恩义泽被寰宇，运化熙熙跻虞唐。于此山东产灵兽，玉烛储精天降祥。雪花英英莹毛质，元云冉冉凝天章。不履生刍性仁厚，虎豹遁迹蛟龙藏。千岩万壑生光彩，山灵岳祇参翱翔。奇花异卉纷照耀，灵风满川甘露瀼。要之网罗不可致，虞人走告誇非常。近之不惊亦不惧，仪仪穆穆行跄跄。荐以雕笼籍芳褥，荣光叶气随飞扬。猊首斑斑献金阙，龙旗宝扇森开张。百僚拜舞庆嘉瑞，锵金鸣玉趋鹓行。昔者钧州已来贡，重见实由圣德昌。小臣忻跃载歌颂，愿播箫韶仪凤凰。
归田四时乐
作者：胡俨
朝代：明

自从辞家四十年，归来华发已盈颠。玉笥山前有先业，初因丧乱皆弃捐。敝庐旧傍东湖曲，城市尘埃常碌碌。朅来卜筑向江村，茂树清池贫亦足。去时书册独萧然，今见儿孙绕膝前。落花芳草春风里，策杖闲看人种田。布谷声高时雨足，田中水满新秧绿。麦穗黄时雉引雏，桑叶稀来蚕上蔟。架上雕琴久不弹，书卷堆床亦倦看。莺啼燕语清昼永，竹簟试展青琅玕。博山烟细茶初熟，午睡醒来闻啄木。门前驺从忽传呼，惊起池塘双属玉。梧桐雨洗尘歊清，凉入虚堂白苎轻。床前月色明如昼，酒醒梦回闻雁声。袅袅西风芳草歇，登山临水伤离别。我独归来守一丘，闲看飞萤自明灭。东皋南亩黍离离，好景从来是此时。清池露白芙蓉发，碧树霜黄橘柚垂。邻舍相邀酒新漉，家家筑场逢岁熟。田头鸡犬自成群，原上牛羊还共牧。桴鼓不闻烟火同，青山远近霜叶红。论文时枉青云士，击壤偶随黄发翁。幽栖幸出嚣尘外，开轩日与梅花对。子孙蠲复荷君恩，老夫优游聊卒岁。
徐州十二咏 其一 百步洪
作者：胡俨
朝代：明

九里山前百步洪，河流如箭石当空。黄头伐鼓穿洪去，宿雨初收日影红。
徐州十二咏 其七 子房墓
作者：胡俨
朝代：明

辟谷何劳禄万钟，功成志就却辞封。分明古墓埋青草，始信空言托赤松。
徐州十二咏 其三 华佗墓
作者：胡俨
朝代：明

徒把金针事老瞒，千年荒冢朔风寒。从来枉却陈琳檄，到底西陵泪不干。
徐州十二咏 其九 留城
作者：胡俨
朝代：明

偶然相遇若神交，多少奇谋胜六韬。辟谷归来应却扫，如何四皓又重劳。
徐州十二咏 其二 戏马台
作者：胡俨
朝代：明

盖世英雄酒一杯，悲歌只使后人哀。平生废尽屠龙技，今日空留戏马台。
徐州十二咏 其五 向魋墓
作者：胡俨
朝代：明

荒丘浅冢草斑斑，事在遗经不可刊。石椁成来功已竭，后人有法说邢山。
徐州十二咏 其八 刘向墓
作者：胡俨
朝代：明

十年封事遗编在，三尺荒丘宿草摧。鸿宝浪传谁见得，藜灯一去不重来。
徐州十二咏 其六 陵母墓
作者：胡俨
朝代：明

匆匆窗下取吴钩，使者星驰不肯留。遂使鸿毛轻一死，却存马鬣重千秋。
徐州十二咏 其十 彭祖楼
作者：胡俨
朝代：明

锡封曾奠大彭墟，千古传来事不虚。明月满楼尘影息，仙人曾驾五云车。
徐州十二咏 其十一 燕子楼
作者：胡俨
朝代：明

妙舞清歌一夕休，繁华销尽彩云收。多情只有乌衣侣，终岁相看不下楼。
徐州十二咏 其十二 黄楼
作者：胡俨
朝代：明

衮衮河流昼夜驰，长怀太守筑堤时。当年宾客黄楼盛，今日荒凉读断碑。
徐州十二咏 其四 亚父冢
作者：胡俨
朝代：明

三尺青铜盗岂知，只因虹贯草萋萋。鸿门玉斗空如雪，拂袖归来路已迷。
徐州十二咏·百步洪
作者：胡俨
朝代：明

九里山前百步洪，河流如箭石当空。黄头伐鼓穿洪去，宿雨初收日影红。盖世英雄酒一杯，悲歌只使后人哀。平生废尽屠龙技，今日空留戏马台。徒把金针事老瞒，千年荒冢朔风寒。从来枉却陈琳檄，到底西陵泪不干。三尺青铜盗岂知，只因虹贯草萋萋。鸿门玉斗空如雪，拂袖归来路已迷。荒丘浅冢草斑斑，事在遗经不可刊。石椁成来功已竭，后人有法说邢山。匆匆窗下取吴钩，使者星驰不肯留。遂使鸿毛轻一死，却存马鬣重千秋。辟谷何劳禄万钟，功成志就却辞封。分明古墓埋青草，始信空言托赤松。十年封事遗编在，三尺荒丘宿草摧。鸿宝浪传谁见得，藜灯一去不重来。偶然相遇若神交，多少奇谋胜六韬。辟谷归来应却扫，如何四皓又重劳。锡封曾奠大彭墟，千古传来事不虚。明月满楼尘影息，仙人曾驾五云车。妙舞清歌一夕休，繁华销尽彩云收。多情只有乌衣侣，终岁相看不下楼。衮衮河流昼夜驰，长怀太守筑堤时。当年宾客黄楼盛，今日荒凉读断碑。
忆昔四首寄士奇勉仁二少傅幼孜少保
作者：胡俨
朝代：明

昔者承恩共拜官，两班分日直金銮。晚来归舍星同戴，晓起趋朝漏未残。墨点龙笺濡彩笔，烛传庭燎捧金盘。如今忆着当时事，独望桥山泪不干。圣祖巍巍功德高，曾紬石室笔同操。始终纂述多从故，事业铺张敢谓劳。丹禁清风传玉漏，瑶阶红日转金鳌。闲来极目钧天上，却忆兰台愧滥叨。圣主崇儒冠古今，辟雍遥迓宠光临。百年礼乐昭文运，一代仪章着德音。释菜周旋华衮盛，授经敷畅讲筵深。銮舆一去神游远，乘石苔封杏树阴。接武青宫列两坊，恩荣兼秩实非常。追陪琐闼春风暖，进讲文华昼景长。每切葵心倾晓日，竟同蒲质老秋霜。玺书独拜归来后，留与儿孙永不忘。
忆昔四首寄士奇勉仁二少傅幼孜少保·其三
作者：胡俨
朝代：明

圣主崇儒冠古今，辟雍遥迓宠光临。百年礼乐昭文运，一代仪章着德音。释菜周旋华衮盛，授经敷畅讲筵深。銮舆一去神游远，乘石苔封杏树阴。
忆昔四首寄士奇勉仁二少傅幼孜少保·其二
作者：胡俨
朝代：明

圣祖巍巍功德高，曾紬石室笔同操。始终纂述多从故，事业铺张敢谓劳。丹禁清风传玉漏，瑶阶红日转金鳌。闲来极目钧天上，却忆兰台愧滥叨。
忆昔四首寄士奇勉仁二少傅幼孜少保·其四
作者：胡俨
朝代：明

接武青宫列两坊，恩荣兼秩实非常。追陪琐闼春风暖，进讲文华昼景长。每切葵心倾晓日，竟同蒲质老秋霜。玺书独拜归来后，留与儿孙永不忘。
忆昔寄士奇勉仁二少傅幼孜少保
作者：胡俨
朝代：明

昔者承恩共拜官，两班分日直金銮。晚来归舍星同戴，晓起趋朝漏未残。墨点龙笺濡彩笔，烛传庭燎捧金盘。如今忆着当时事，独望桥山泪不干。
惊蛰夜大风雪落惊寝
作者：胡俨
朝代：明

急霰洒窗纸，飙风翻竹枝。划然衾觉冷，正是梦醒时。晓起瓦皆白，春回花不知。老来肌骨瘦，无那被寒欺。
感秋
作者：胡俨
朝代：明

雨脚疏还密，云头暝复开。残蝉辞夏去，一雁送秋来。白发人空老，青云心已灰。闺中刀尺冷，砧杵又相催。
戏作次药名十首
作者：胡俨
朝代：明

老树兔丝犹独活，破窗故纸岂防风。不闻海马肥羊藿，只恐牵半踏鹿葱。碧雪丹砂空想望，天门远志竟蹉跎。红娘不见当归客，老却菖蒲半夏过。钟乳岩前石燕飞，空青谷里麝香肥。琅玕芝草应难觅，薝卜蔷薇露满衣。商陆几年莨荡子，车前马勒却回乡。预知已有宜男兆，夜合频烧安息香。芙蓉露白菊花黄，枸杞霜晴橘叶香。金线重楼人不见，景天海月夜茫茫。蚯蚓结来成百合，海羊斗处即蜗牛。莫认夏枯为益母，须知萱草解忘忧。苍耳丛边寻马勃，桂花香里取蟾酥。虎头蝎尾须知避，苦酒酸浆不用沽。休把天仙同鼠妇，可怜地锦杂蛇衔。山头黄檗心知苦，井底青盐味更咸。忆别琼筵苏合香，忍将昆布作衣裳。梧桐泪落浑如雨，踯躅花开空断肠。香残薰陆留云母，冻结琼枝胜水晶。海蛤羊蹄都谢却，不贪五味谷神清。
戏作次药名十首·其一
作者：胡俨
朝代：明

老树兔丝犹独活，破窗故纸岂防风。不闻海马肥羊藿，只恐牵半踏鹿葱。
戏作次药名十首·其七
作者：胡俨
朝代：明

苍耳丛边寻马勃，桂花香里取蟾酥。虎头蝎尾须知避，苦酒酸浆不用沽。
戏作次药名十首·其三
作者：胡俨
朝代：明

钟乳岩前石燕飞，空青谷里麝香肥。琅玕芝草应难觅，薝卜蔷薇露满衣。
戏作次药名十首·其九
作者：胡俨
朝代：明

忆别琼筵苏合香，忍将昆布作衣裳。梧桐泪落浑如雨，踯躅花开空断肠。
戏作次药名十首·其二
作者：胡俨
朝代：明

碧雪丹砂空想望，天门远志竟蹉跎。红娘不见当归客，老却菖蒲半夏过。
戏作次药名十首·其五
作者：胡俨
朝代：明

芙蓉露白菊花黄，枸杞霜晴橘叶香。金线重楼人不见，景天海月夜茫茫。
戏作次药名十首·其八
作者：胡俨
朝代：明

休把天仙同鼠妇，可怜地锦杂蛇衔。山头黄檗心知苦，井底青盐味更咸。
戏作次药名十首·其六
作者：胡俨
朝代：明

蚯蚓结来成百合，海羊斗处即蜗牛。莫认夏枯为益母，须知萱草解忘忧。
戏作次药名十首·其十
作者：胡俨
朝代：明

香残薰陆留云母，冻结琼枝胜水晶。海蛤羊蹄都谢却，不贪五味谷神清。
戏作次药名十首·其四
作者：胡俨
朝代：明

商陆几年莨荡子，车前马勒却回乡。预知已有宜男兆，夜合频烧安息香。
抗云楼
作者：胡俨
朝代：明

会稽之山郁嵯峨，若耶之水清阳波。王家高楼入霄汉，绿水青山佳致多。看山长傍雕阑立，衣袂不知空翠湿。八窗潇洒绝红尘，卷帘直放流云入。四时云雾宿檐楹，玉宇寥寥灏气清。手援北斗天枢近，歌动银河织女惊。海波翻霞初日晓，空明迥接扶桑表。青鸟西飞呼不来，瑶池坐见蟠桃小。越王台空啼鹧鸪，范蠡扁舟隔五湖。东山人去风流远，秦望雨来烟树孤。德佑平章遗旧业，子孙流传今七叶。乔木阴阴世泽深，文献足征光煜耀。朅来从仕寓京师，谒我求赋新楼诗。杜陵右臂偏枯久，展卷长吟两鬓丝。
折杨柳歌
作者：胡俨
朝代：明

昨日看花开，今日花已披，苦心独徘徊。折杨柳，流光如逝波，韶华讵能久。燕燕羽差池，衔泥巢画梁，双栖复双飞。折杨柳，郎去茂陵游，还忆闺中否。幽兰生谷中，亦知候春阳，独秀含清风。折杨柳，芳馨终自持，纫佩待欢取。囊中孤桐琴，自与欢别来，玉指间徽音。折杨柳，临卬夜堂曲，相知不忠厚。宝镜久不磨，尘翳如浮云，荧荧当奈何。折杨柳，中心徒自知，宁复论妍丑。
折杨柳歌·其一
作者：胡俨
朝代：明

昨日看花开，今日花已披，苦心独徘徊。折杨柳，流光如逝波，韶华讵能久。
折杨柳歌·其三
作者：胡俨
朝代：明

幽兰生谷中，亦知候春阳，独秀含清风。折杨柳，芳馨终自持，纫佩待欢取。
折杨柳歌·其二
作者：胡俨
朝代：明

燕燕羽差池，衔泥巢画梁，双栖复双飞。折杨柳，郎去茂陵游，还忆闺中否。
折杨柳歌·其五
作者：胡俨
朝代：明

宝镜久不磨，尘翳如浮云，荧荧当奈何。折杨柳，中心徒自知，宁复论妍丑。
折杨柳歌·其四
作者：胡俨
朝代：明

囊中孤桐琴，自与欢别来，玉指间徽音。折杨柳，临卬夜堂曲，相知不忠厚。
拜谒献陵
作者：胡俨
朝代：明

学富千秋日，龙飞万国春。重华生浚哲，大业秉经纶。每切勤民志，深怀守位仁。老臣违执绋，抆泪向苍旻。
拟游仙
作者：胡俨
朝代：明

野水际平芜，汀洲渺芳杜。惊湍激颓波，日夜自东注。巨鳌戴三山，方诸隔烟雾。仙人白玉楼，紫房映朱户。晏景餐太霞，遨游入霄路。弱水三万里，可望不可渡。吁嗟尘土踪，扰扰空驰慕。
拟饮酒效陶渊明十首
作者：胡俨
朝代：明

偶尔得名酒，日夕斟酌之。顾影忽复醉，回飙吹我衣。颓然即枕席，觉来还命辞。归云返大壑，栖鸟恋故枝。人生贵知止，汨汨将奚为。以心为形役，寓形复几时。人生匪不营，所营在衣食。田畴虽久芜，常业当自力。有男种桑麻，有女事蚕绩。耕织亦云劳，岁功幸已毕。开轩弄书琴，游泳得闲隙。区区百年内，所乐在昕夕。几日不饮酒，饮酒辄开颜。村墟寡轮鞅，柴门昼常关。幽兰吐疏花，荣荣生竹间。白云何处来，日暮宿檐端。流盼不觉暝，明月出东山。秉耒事西畴，同为垄亩民。所忧在饥馁，岂不怀苦辛。苦辛有时息，田园遂吾真。披径携童幼，斗酒即此邻。相见多好言，解颜共欣欣。时当积雨霁，乐此天宇新。春风扇阳和，草木咸敷荣。山川被德泽，天宇流光晶。游鱼泳清川，鸣禽变新声。亦有五男儿，抛书事力耕。田畴既霢霂，更愿桑麻成。所资在口体，粗给岂余赢。凯风自南来，飒然入吾庐。翻翻动书帙，素琴聊自娱。好鸟鸣前楹，竹树交扶疏。北窗适闲旷，美酒湛清壶。南山天际明，浮云空翳如。门前五株柳，篱边几丛菊。柳衰枝易疏，菊荣叶更绿。故人值良辰，相过慰心曲。丘园登菽苴，床头酒初熟。引觞还共斟，寒花粲盈目。翛然适恬旷，遂尔忘局促。朔风何烈烈，场圃已新筑。相与纳禾稼，壶浆辄往复。尽醉舒襟颜，形迹谢拘束。鸡犬鸣深巷，牛羊散平陆。老稚杂笑谈，和乐知岁足。盘飧与粔籹，墟曲走童仆。四序更代谢，流光去如驰。顾匪金石坚，讵可千岁期。昨日颜如花，今朝鬓成丝。寓形宇宙间，为乐须及时。有酒不快饮，徒起雍门悲。时运适其会，达生贵自然。圣远道斯在，岂必羲皇前。悠然得真趣，采菊见南山。凛凛怀光烈，脱屣如玄蝉。嗟哉避俗翁，高风此其贤。
拟饮酒效陶渊明十首·其一
作者：胡俨
朝代：明

偶尔得名酒，日夕斟酌之。顾影忽复醉，回飙吹我衣。颓然即枕席，觉来还命辞。归云返大壑，栖鸟恋故枝。人生贵知止，汨汨将奚为。以心为形役，寓形复几时。
拟饮酒效陶渊明十首·其七
作者：胡俨
朝代：明

门前五株柳，篱边几丛菊。柳衰枝易疏，菊荣叶更绿。故人值良辰，相过慰心曲。丘园登菽苴，床头酒初熟。引觞还共斟，寒花粲盈目。翛然适恬旷，遂尔忘局促。
拟饮酒效陶渊明十首·其三
作者：胡俨
朝代：明

几日不饮酒，饮酒辄开颜。村墟寡轮鞅，柴门昼常关。幽兰吐疏花，荣荣生竹间。白云何处来，日暮宿檐端。流盼不觉暝，明月出东山。
拟饮酒效陶渊明十首·其九
作者：胡俨
朝代：明

四序更代谢，流光去如驰。顾匪金石坚，讵可千岁期。昨日颜如花，今朝鬓成丝。寓形宇宙间，为乐须及时。有酒不快饮，徒起雍门悲。
拟饮酒效陶渊明十首·其二
作者：胡俨
朝代：明

人生匪不营，所营在衣食。田畴虽久芜，常业当自力。有男种桑麻，有女事蚕绩。耕织亦云劳，岁功幸已毕。开轩弄书琴，游泳得闲隙。区区百年内，所乐在昕夕。
拟饮酒效陶渊明十首·其五
作者：胡俨
朝代：明

春风扇阳和，草木咸敷荣。山川被德泽，天宇流光晶。游鱼泳清川，鸣禽变新声。亦有五男儿，抛书事力耕。田畴既霢霂，更愿桑麻成。所资在口体，粗给岂余赢。
拟饮酒效陶渊明十首·其八
作者：胡俨
朝代：明

朔风何烈烈，场圃已新筑。相与纳禾稼，壶浆辄往复。尽醉舒襟颜，形迹谢拘束。鸡犬鸣深巷，牛羊散平陆。老稚杂笑谈，和乐知岁足。盘飧与粔籹，墟曲走童仆。
拟饮酒效陶渊明十首·其六
作者：胡俨
朝代：明

凯风自南来，飒然入吾庐。翻翻动书帙，素琴聊自娱。好鸟鸣前楹，竹树交扶疏。北窗适闲旷，美酒湛清壶。南山天际明，浮云空翳如。
拟饮酒效陶渊明十首·其十
作者：胡俨
朝代：明

时运适其会，达生贵自然。圣远道斯在，岂必羲皇前。悠然得真趣，采菊见南山。凛凛怀光烈，脱屣如玄蝉。嗟哉避俗翁，高风此其贤。
拟饮酒效陶渊明十首·其四
作者：胡俨
朝代：明

秉耒事西畴，同为垄亩民。所忧在饥馁，岂不怀苦辛。苦辛有时息，田园遂吾真。披径携童幼，斗酒即此邻。相见多好言，解颜共欣欣。时当积雨霁，乐此天宇新。
拟饮酒效陶渊明（三首）
作者：胡俨
朝代：明

几日不栖饮，酒饮辄开颜。
村墟寡轮鞅，柴门昼常关。
幽兰吐疏花，荣荣生竹间。
白云何处来，日暮宿檐端。
流盼不觉暝，明月出东山。¤
放鹤亭
作者：胡俨
朝代：明

昔者高亭石佛山，只今烟暝鸟声闲。千年白鹤归何处，惟有文章落世间。隐隐青山晓雾开，望中谁谓有亭台。山人一去无消息，空想仙翁看鹤来。
放鹤亭·其一
作者：胡俨
朝代：明

昔者高亭石佛山，只今烟暝鸟声闲。千年白鹤归何处，惟有文章落世间。
放鹤亭·其二
作者：胡俨
朝代：明

隐隐青山晓雾开，望中谁谓有亭台。山人一去无消息，空想仙翁看鹤来。
文箫彩鸾诗
作者：胡俨
朝代：明

游帷观前风日清，衣冠杂沓仙凡并。踏歌不作春阳声，步虚缥缈随鸾笙。就中有女飘长璎，翠娥婵娟颜玉赪。藻翘金雀锵璜珩，天香两袖罗衣轻。素袍公子冰玉英，偶来一见亲目成。松阴满林空翠生，步入烟萝谁使令。山头宫殿开峥嵘，云屏玉桉帘水晶。夜寒桂冷风盈盈，白鹤下瞰玄猿惊。蓦然雷电驱六丁，绣襦零乱收霞帡。洞中群仙不敢侦，独与公子相随行。随行复踏萝径萦，金光时见芝草茎。忽闻人间长短更，天鸡嘲哳扶桑晴。紫极宫前江水平，欲渡不渡心屏营。宫中道士栖干名，欣然一笑来相迎。绮窗虚敞华轩横，墨池波暖凝光精。八龙云篆隐不呈，硬黄错落华星明。城中车马声軿輷，倚阑阁笔吟蕉栟。药王山空啼晓莺，闲却芝田春不耕。朅来山下披榛荆，修竹交花当户楹。药炉实对非卿卿，岂有人间儿女情。一朝云外来霓旌，于菟高举超抢攘。手把芙蓉朝玉京，下视野马喧蚊䖟。桃花乱落红雨倾，村童野叟走庚庚。黄斑化作山石硁，殷勤寄谢豫章城，老鹤千年还一鸣。
新安舟中望下邳见归雁鸳鸯
作者：胡俨
朝代：明

一棹随流水，孤城望下邳。沙寒残雪在，山远夕阳迟。鸿雁知时节，鸳鸯不别离。老夫行已久，计日定归期。
方尚书送樱桃用杜少陵诗韵
作者：胡俨
朝代：明

蓟北樱桃五月红，尚书分送出筠笼。霜刀剪处骊珠落，冰盌盛来火齐同。不随酒晕潮丹颊，却有神光入绛宫。独坐槐阴清晚渴，一时诗兴动飞蓬。
方尚书送樱桃用杜少陵诗韵
作者：胡俨
朝代：明
体裁：七言律诗

蓟北樱桃五月红，尚书分送出筠笼。霜刀剪处骊珠落，冰碗盛来火齐同。不随酒晕潮丹颊，却有神光入绛宫。独坐槐阴清晚渴，一时诗兴动飞蓬。
早秋
作者：胡俨
朝代：明
体裁：七言律诗

玄晏先生老卜居，年年只共一床书。烹葵及菽情如故，问舍求田计已疏。几树碧梧秋信早，半窗明月夜凉初。天河岂有支机石，祗恐君平语亦虚。
春兴四首
作者：胡俨
朝代：明

门外草萋萋，东西路欲迷。莺捎穿树蝶，燕拾落花泥。深翠笼长薄，流云度碧溪。独携筇竹杖，不觉过桥西。墟里人烟少，茆茨八九家。杜鹃啼夜月，鸂？下晴沙。江海空遗梦，园林半落花。病来长废饮，对客只烹茶。带雨教移树，分畦学种蔬。汉阴劳灌溉，栗里费耕锄。看竹时呼鹤，临渊不羡鱼。芭蕉舒绿扇，高映碧窗虚。地僻幽栖处，有时闻马嘶。每劳京国使，常过杜陵溪。径转苍苔滑，门临绿树齐。相看忘野逸，旋复惜分携。
春兴四首·其一
作者：胡俨
朝代：明

门外草萋萋，东西路欲迷。莺捎穿树蝶，燕拾落花泥。深翠笼长薄，流云度碧溪。独携筇竹杖，不觉过桥西。
春兴四首·其三
作者：胡俨
朝代：明

带雨教移树，分畦学种蔬。汉阴劳灌溉，栗里费耕锄。看竹时呼鹤，临渊不羡鱼。芭蕉舒绿扇，高映碧窗虚。
春兴四首·其二
作者：胡俨
朝代：明

墟里人烟少，茆茨八九家。杜鹃啼夜月，鸂？下晴沙。江海空遗梦，园林半落花。病来长废饮，对客只烹茶。
春兴四首·其二
作者：胡俨
朝代：明
体裁：五言律诗

墟里人烟少，茆茨八九家。杜鹃啼夜月，鸂�下晴沙。江海空遗梦，园林半落花。病来长废饮，对客只烹茶。
春兴四首·其四
作者：胡俨
朝代：明

地僻幽栖处，有时闻马嘶。每劳京国使，常过杜陵溪。径转苍苔滑，门临绿树齐。相看忘野逸，旋复惜分携。
春日村居四首
作者：胡俨
朝代：明

春兴浑无赖，诗篇亦漫吟。老来安散逸，年少忆登临。碧草萋萋发，浮云忽忽阴。洪崖好山水，怅望隔幽寻。今年六十八，白发奈渠何。风雨连朝夕，烟霞深薜萝。交游天上远，人事眼前多。清江与碧嶂，欲往竟蹉跎。浩浩东风起，微茫晓日寒。老翁鸠社米，稚子送春盘。齿痛常妨饮，花开竟懒看。儿孙日一至，聊复慰衰残。鸟鸣时雨霁，微物亦欣然。江山空有待，物色为谁妍。傍树安鱼钓，开窗理蠹编。已谙萧散趣，不必更求田。
春日村居四首·其一
作者：胡俨
朝代：明

春兴浑无赖，诗篇亦漫吟。老来安散逸，年少忆登临。碧草萋萋发，浮云忽忽阴。洪崖好山水，怅望隔幽寻。
春日村居四首·其三
作者：胡俨
朝代：明

浩浩东风起，微茫晓日寒。老翁鸠社米，稚子送春盘。齿痛常妨饮，花开竟懒看。儿孙日一至，聊复慰衰残。
春日村居四首·其二
作者：胡俨
朝代：明

今年六十八，白发奈渠何。风雨连朝夕，烟霞深薜萝。交游天上远，人事眼前多。清江与碧嶂，欲往竟蹉跎。
春日村居四首·其四
作者：胡俨
朝代：明

鸟鸣时雨霁，微物亦欣然。江山空有待，物色为谁妍。傍树安鱼钓，开窗理蠹编。已谙萧散趣，不必更求田。
春晴纵步
作者：胡俨
朝代：明

策杕随春风，萋萋芳草绿。陌上花正开，田中雨新足。彩鸠呼其妇，乌犍舐孤犊。双雉何翩翩，翻飞起林麓。紫燕寻旧巢，仓庚出幽谷。柔桑叶始抽，蚕种犹未浴。野人自耦耕，稚子相戏逐。忽逢一老翁，招邀过茆屋。指顾儿与孙，床头酒初熟。瓢分腊酝清，不用葛巾漉。一杯复一杯，覼缕说乡俗。礼义日衰谢，诗书少人读。田园苟岁时，人情多反复。天道亦好还，此俗终当复。老翁何时见，庶几豁双目。临别重丁宁，莫向他人续。
春雨述怀
作者：胡俨
朝代：明

老疾交游少，幽栖童仆亲。社前犹似腊，雨里不知春。浅薄虚乡论，萧条愧国宾。诗书空满架，问字竟何人。
昨承召命以末疾不能行感激追赋此
作者：胡俨
朝代：明

老病新看镜，形容太瘦生。昨孤前席召，只益负暄情。白发千茎短，丹心一寸明。玉堂天上近，终日彩云横。
晓出昌平
作者：胡俨
朝代：明

晓出昌平县，含凄别二陵。清霜横塞草，旭日上云屏。野水冰花白，孤村雾气青。军都当直北，寒早树先零。
晓过谷城黄石公庙
作者：胡俨
朝代：明

月落青山露气清，山头黄石立峥嵘。萧条古庙无灯火，惟有西风草木声。
晚凉步月
作者：胡俨
朝代：明

绿槐初着花，芙蓉叶已飞。双燕引雏急，相将辞我归。伏暑困如酒，凉风忽吹衣。疏星散寥廓，明月照书帏。芭蕉窗下流萤入，牵牛蔓上莎鸡泣。八荒荡荡清无尘，独望天河月中立。
晚眺
作者：胡俨
朝代：明

束书辞蓟北，乘传过山东。帆送孤舟急，河流百折通。夕阳疏雨外，寒草澹烟中。无限诗人意，何劳觅画工。
暑中咏怀
作者：胡俨
朝代：明

翳翳榆柳门，幽栖遂闲情。蠹简掩残编，燕寝凄余馨。园林足生意，城市多喧争。柔荑新绿遍，好鸟对我鸣。莘老任先觉，尼父畏后生。归来幸无事，松竹有余清。徂暑盛炎赫，临池爱清涟。萧萧素丝短，皦皦白纻鲜。苕风飘翠羽，林影悲玄蝉。泠然远响至，黄落当我前。人生匪金石，流光如逝川。颓龄思往日，壮心非昔年。故交日沦谢，衰老天慭遗。翛然绿树间，野服颇相宜。宾客亦畏暑，经旬故来稀。独临清池上，憺然忘是非。遥海上明月，幽林生夕霏。人生穹壤间，取适能几时。
暑中咏怀·其一
作者：胡俨
朝代：明

翳翳榆柳门，幽栖遂闲情。蠹简掩残编，燕寝凄余馨。园林足生意，城市多喧争。柔荑新绿遍，好鸟对我鸣。莘老任先觉，尼父畏后生。归来幸无事，松竹有余清。
暑中咏怀·其三
作者：胡俨
朝代：明

故交日沦谢，衰老天慭遗。翛然绿树间，野服颇相宜。宾客亦畏暑，经旬故来稀。独临清池上，憺然忘是非。遥海上明月，幽林生夕霏。人生穹壤间，取适能几时。
暑中咏怀·其二
作者：胡俨
朝代：明

徂暑盛炎赫，临池爱清涟。萧萧素丝短，皦皦白纻鲜。苕风飘翠羽，林影悲玄蝉。泠然远响至，黄落当我前。人生匪金石，流光如逝川。颓龄思往日，壮心非昔年。
暑雨过晚凉蝉声落叶宛有秋意
作者：胡俨
朝代：明

时雨阴复霁，渐觉暑气消。野色将欲秋，蝉声迥萧条。白发非故吾，黄叶下今朝。老怀空浩荡，往事若惊飙。
暮春口号五首
作者：胡俨
朝代：明

村村农事急，好雨不愆期。蚕起桑初长，莺啼花已稀。梦中随物化，诗里送春归。寡欲无荣辱，忘言绝是非。乡人皆力作，稼穑愿年丰。野水日无际，浮云时复空。谁能拜床下，我独恋丘中。花间蜂与蝶，各自领春风。临镜理衰鬓，萧疏雪一簪。加餐惟粝饭，策杖散幽襟。蔼蔼花垂榭，森森笋出林。物生各成性，人事苦经心。雨霁晓风清，春鸠几处鸣。落花粘屐齿，飞絮拂檐楹。徐孺湖边宅，庞公陇上耕。吾犹逐人事，时复有逢迎。安得名山去，追寻向子平。烟霞无俗迹，林壑遂幽情。大药终难就，衰颜或可更。长镵与短褐，采药过余生。
暮春口号五首·其一
作者：胡俨
朝代：明

村村农事急，好雨不愆期。蚕起桑初长，莺啼花已稀。梦中随物化，诗里送春归。寡欲无荣辱，忘言绝是非。
暮春口号五首·其三
作者：胡俨
朝代：明

临镜理衰鬓，萧疏雪一簪。加餐惟粝饭，策杖散幽襟。蔼蔼花垂榭，森森笋出林。物生各成性，人事苦经心。
暮春口号五首·其二
作者：胡俨
朝代：明

乡人皆力作，稼穑愿年丰。野水日无际，浮云时复空。谁能拜床下，我独恋丘中。花间蜂与蝶，各自领春风。
暮春口号五首·其五
作者：胡俨
朝代：明

安得名山去，追寻向子平。烟霞无俗迹，林壑遂幽情。大药终难就，衰颜或可更。长镵与短褐，采药过余生。
暮春口号五首·其四
作者：胡俨
朝代：明

雨霁晓风清，春鸠几处鸣。落花粘屐齿，飞絮拂檐楹。徐孺湖边宅，庞公陇上耕。吾犹逐人事，时复有逢迎。
曾学士亦用杨少傅韵以诗惠肴面赋答二首
作者：胡俨
朝代：明

老辞天上去，故旧叹分离。短述频烦和，残灯独系思。冰俟春来解，薪难雪后炊。白头孤世望，惭愧作人师。张叔蒙恩泽，江淹赋别离。玉堂千里梦，丘首百年思。树对冰花结，甑非埃墨炊。养心惟寡欲，邹孟是吾师。
曾学士亦用杨少傅韵以诗惠肴面赋答二首·其一
作者：胡俨
朝代：明

老辞天上去，故旧叹分离。短述频烦和，残灯独系思。冰俟春来解，薪难雪后炊。白头孤世望，惭愧作人师。
曾学士亦用杨少傅韵以诗惠肴面赋答二首·其二
作者：胡俨
朝代：明

张叔蒙恩泽，江淹赋别离。玉堂千里梦，丘首百年思。树对冰花结，甑非埃墨炊。养心惟寡欲，邹孟是吾师。
曾氏八咏为子棨侍讲赋 其一 九峰迭翠
作者：胡俨
朝代：明

九朵芙蓉拥翠鬟，卷帘相对绿云闲。更邀李白题诗去，宛在夕阳秋浦间。
曾氏八咏为子棨侍讲赋 其七 武城弦歌
作者：胡俨
朝代：明

当年精舍蔼弦歌，乐育菁莪雨露多。共说故家文献在，金鸡声里又登科。
曾氏八咏为子棨侍讲赋 其三 龙潭出云
作者：胡俨
朝代：明

百顷澄潭细吐云，碧沙流水不生尘。若为唤起龙行雨，散作千岩万壑春。
曾氏八咏为子棨侍讲赋 其二 双汉流水
作者：胡俨
朝代：明

一径绿阴清杳杳，双溪流水碧迢迢。如何画得溪中景，花映青山柳映桥。
曾氏八咏为子棨侍讲赋 其五 平湖夜月
作者：胡俨
朝代：明

湖上烟消一镜平，苕花风淡渚蒲青。夜深独有湖心月，还照当年学士亭。
曾氏八咏为子棨侍讲赋 其八 竺台兰若
作者：胡俨
朝代：明

石头细路长苍苔，古木阴阴宝刹开。莫道山中无惠远，时时人访虎溪来。
曾氏八咏为子棨侍讲赋 其六 乔木春阴
作者：胡俨
朝代：明

乔木千章荫碧溪，春深门巷绿阴齐。杨花雪落东风软，时有幽禽自在啼。
曾氏八咏为子棨侍讲赋 其四 虎溪积雪
作者：胡俨
朝代：明

小小溪堂雪覆檐，梅花枝上玉纤纤。山头月落人初睡，猛虎一声风满帘。
曾氏八咏为子棨侍讲赋·九峰迭翠
作者：胡俨
朝代：明

九朵芙蓉拥翠鬟，卷帘相对绿云闲。更邀李白题诗去，宛在夕阳秋浦间。一径绿阴清杳杳，双溪流水碧迢迢。如何画得溪中景，花映青山柳映桥。百顷澄潭细吐云，碧沙流水不生尘。若为唤起龙行雨，散作千岩万壑春。小小溪堂雪覆檐，梅花枝上玉纤纤。山头月落人初睡，猛虎一声风满帘。湖上烟消一镜平，苕花风淡渚蒲青。夜深独有湖心月，还照当年学士亭。乔木千章荫碧溪，春深门巷绿阴齐。杨花雪落东风软，时有幽禽自在啼。当年精舍蔼弦歌，乐育菁莪雨露多。共说故家文献在，金鸡声里又登科。石头细路长苍苔，古木阴阴宝刹开。莫道山中无惠远，时时人访虎溪来。
曾知州送葡萄酒
作者：胡俨
朝代：明
体裁：七言律诗

故人远送葡萄酒，滟滟流霞照玉杯。百斛骊珠霜后压，一双浑脱雪中来。金盘尽泻蔷薇雪，银瓮还封玛瑙醅。留待明年春色里，陌头携赏看花开。
月下闻邮卒吹小角
作者：胡俨
朝代：明

绿树绕江郭，槿花照篱落。地偏无喧嚣，入夜更萧索。月出海东头，飞光照林薄。望仙亭中邮卒归，手把小角行且吹。夜静时闻断还续，呜呜徒尔惊邻曲。江城不见落梅花，谁解卫公三十六。
月夜
作者：胡俨
朝代：明

已是逢人少，那堪夜更幽。水光清不冻，月色冷如秋。未熟还家梦，旋登过驿舟。经由虽快意，老病却宜休。
月夜过钟吾口号
作者：胡俨
朝代：明

两岸虫声夜转多，他乡无奈月明何。碧天万里河流急，倚棹长吟一雁过。
有秋二首
作者：胡俨
朝代：明

颓龄淹困疾，却喜见丰年。露积村村获，官租迭迭蠲。牛羊连下泽，雁鹜际平川。本自无桴鼓，幽居且熟眠。太平本无象，有象在田畴。禾黍闻皆熟，鸡豚散不收。池塘梧叶雨，篱落豆花秋。乐岁人欢聚，熙然不外求。
有秋二首·其一
作者：胡俨
朝代：明

颓龄淹困疾，却喜见丰年。露积村村获，官租迭迭蠲。牛羊连下泽，雁鹜际平川。本自无桴鼓，幽居且熟眠。
有秋二首·其二
作者：胡俨
朝代：明

太平本无象，有象在田畴。禾黍闻皆熟，鸡豚散不收。池塘梧叶雨，篱落豆花秋。乐岁人欢聚，熙然不外求。
望海
作者：胡俨
朝代：明
体裁：五言排律

积水渺无极，归墟那可穷。百川宗浩漾，一气接洪濛。若木昆崙外，扶桑日本东。蜃楼冲雾白，鲸鬣鼓波红。驱石何年到，乘槎有路通。光分攲落月，声急度长风。潮汐盈虚候，鱼龙变化工。修鳞初击水，巨翮已抟空。河伯心神骇，天吴气势雄。重渊阴火冷，孤屿晓光融。方丈瑶台隐，珊瑚铁网笼。犀灯愁怪室，鲛涕泫珠宫。卤莽迷寒鹬，苍烟锁断虹。卢敖游汗漫，徐市绐儿童。蜑客舟如叶，鹾翁发似蓬。波斯徒窅窅，精卫苦匆匆。玉帛沉流洁，牺牲报祀丰。
望诸君墓
作者：胡俨
朝代：明

高丘枕长坂，吊古起遐思。义感先王重，书存烈士悲。落花萦碧草，幽树语黄鹂。欲问当年事，卢沟有断碑。
朝回喜雪即事
作者：胡俨
朝代：明

阙下朝回散锦鞯，窗前独坐拥吟毡。一垆松火春生席，万点璚花雪满天。腊蚁泛瓯倾绿醑，香狸载俎割红鲜。微才碌碌嗟无补，饱食徒令愧俸钱。
杂诗
作者：胡俨
朝代：明

大化运无极，四序迭终始。茫茫堪舆间，万物罗戢孴。青阳振其华，玄冬抱根柢。物理有盛衰，人生贵知止。谦光乃自卑，上善诚若水。昧者徒纷纭，达士甘窳呰。孰云楚翘翘，损者满之招。神龙绝嗜欲，静默藏深渊。含和抱真阳，珠光烛重玄。一朝吐云气，甘泽霈九天。夭矫烟雾中，变化出自然。孰知积精至，造化为控抟。如何劳生者，役役事多端。岂复念终始，宇宙浩漫漫。仓庚鸣幽谷，伐木正丁丁。春风日载阳，时闻求友声。若有一介士，揄扬称达生。对面抗高义，中心藏甲兵。薰莸不同器，申椒辄见憎。巧言实乱德，美色徒倾城。嗟哉同心友，独立何茕茕。安得玉川子，为尔着门铭。长松生涧壑，矫矫抗丹霄。根株蟠厚土，雨露沃其条。苍翠太古色，超遥非一朝。清风四时至，白鹤千岁巢。如何燕雀群，喧啾乃见啁。矧彼山椒卉，亦欲凌高标。严冬霜雪降，气类各已销。独此岁寒姿，青青终不凋。幽谷有芳兰，绿叶纷旖旎。光风泛丛薄，香气被华藿。本无艳阳姿，蜂蝶何斐斐。既自远荆棘，乃复杂蓬枲。佳期殊未央，临风益嗟只。达士不偶俗，栖迟在林丘。孙登琴调古，卢生草堂幽。药苗手自锄，长啸天地秋。人生贵适意，吾道复悠悠。屈子赋远游，一气中夜存。柱史妙观复，万物徒芸芸。澹泊宁心志，嗜欲憯棘矜。端居达遵养，自得多所欣。萋萋碧阶草，霭霭青空云。吁嗟燕雀侣，何如鸾鹤群。吾爱裴晋公，眇然如子房。功成廊庙上，退身绿野堂。飘飘芰荷衣，萧散遗轩裳。佳宾日宴会，高论著文章。清风激壶矢，曲水泛羽觞。凉台抗高云，绮席含秋霜。燠馆通窈窕，嘉树迎朝阳。岂不念所事，四序迭相当。达观天地间，为乐殊未央。
杂诗·其一
作者：胡俨
朝代：明

大化运无极，四序迭终始。茫茫堪舆间，万物罗戢孴。青阳振其华，玄冬抱根柢。物理有盛衰，人生贵知止。谦光乃自卑，上善诚若水。昧者徒纷纭，达士甘窳呰。孰云楚翘翘，损者满之招。
杂诗·其七
作者：胡俨
朝代：明

屈子赋远游，一气中夜存。柱史妙观复，万物徒芸芸。澹泊宁心志，嗜欲憯棘矜。端居达遵养，自得多所欣。萋萋碧阶草，霭霭青空云。吁嗟燕雀侣，何如鸾鹤群。
杂诗·其三
作者：胡俨
朝代：明

仓庚鸣幽谷，伐木正丁丁。春风日载阳，时闻求友声。若有一介士，揄扬称达生。对面抗高义，中心藏甲兵。薰莸不同器，申椒辄见憎。巧言实乱德，美色徒倾城。嗟哉同心友，独立何茕茕。安得玉川子，为尔着门铭。
杂诗·其二
作者：胡俨
朝代：明

神龙绝嗜欲，静默藏深渊。含和抱真阳，珠光烛重玄。一朝吐云气，甘泽霈九天。夭矫烟雾中，变化出自然。孰知积精至，造化为控抟。如何劳生者，役役事多端。岂复念终始，宇宙浩漫漫。
杂诗·其五
作者：胡俨
朝代：明

幽谷有芳兰，绿叶纷旖旎。光风泛丛薄，香气被华藿。本无艳阳姿，蜂蝶何斐斐。既自远荆棘，乃复杂蓬枲。佳期殊未央，临风益嗟只。
杂诗·其八
作者：胡俨
朝代：明

吾爱裴晋公，眇然如子房。功成廊庙上，退身绿野堂。飘飘芰荷衣，萧散遗轩裳。佳宾日宴会，高论著文章。清风激壶矢，曲水泛羽觞。凉台抗高云，绮席含秋霜。燠馆通窈窕，嘉树迎朝阳。岂不念所事，四序迭相当。达观天地间，为乐殊未央。
杂诗·其六
作者：胡俨
朝代：明

达士不偶俗，栖迟在林丘。孙登琴调古，卢生草堂幽。药苗手自锄，长啸天地秋。人生贵适意，吾道复悠悠。
杂诗·其四
作者：胡俨
朝代：明

长松生涧壑，矫矫抗丹霄。根株蟠厚土，雨露沃其条。苍翠太古色，超遥非一朝。清风四时至，白鹤千岁巢。如何燕雀群，喧啾乃见啁。矧彼山椒卉，亦欲凌高标。严冬霜雪降，气类各已销。独此岁寒姿，青青终不凋。
村居即事十首
作者：胡俨
朝代：明

天上归来葺敝庐，买松移竹事幽居。喜从邻里团新社，得教儿孙读旧书。芳草池塘清涨溢，落花门巷绿阴初。莫言疏傅金都尽，颇似颜含乐有余。雨霁群芳各斗妍，傍花随柳艳阳天。何如杜老栖夔府，一似王维爱辋川。紫燕入帘寻旧垒，黄鹂绕树喜新迁。儿童笑谓村居好，榆荚飞来满舍钱。日照园林草木新，眼前生意足怡神。竹根小笋留遮堑，墙角枯株析作薪。无事自寻颜子乐，有蔬莫笑庾郎贫。幽居好似王官谷，未必今人非古人。光风转蕙日初长，旋取菰蒲过小塘。桑树叶柔鸠羽拂，橘梢花落燕泥香。疏篱编早苔侵砌，坏壁修迟笋过墙。公子从来善居室，人生底事为谁忙。了却人缘已白头，卜居喜得林塘幽。轩窗小润值梅雨，帘户轻寒迎麦秋。往事经心空有梦，此身远俗自忘忧。春归已是吾归后，怪得啼鹃叫未休。山翁采药西山里，移植白头遗老家。带土可怜初拆甲，连枝还惜未开花。渠边筑圃教栽竹，墙下分畦剩种茶。却笑卢鸿耽逸趣，养生不解事桑麻。住邻高士傍东湖，岁远人家杂沓居。城市从来多湫隘，村园新卜尽宽舒。蔷薇弄影春风里，布谷催耕晓雨余。屋后门前尽农圃，间时扶杖看犁锄。异卉奇花旋觅栽，便看粉蝶过墙来。紫兰破萼风前吐，红药翻阶雨后开。儿子学琴初授谱，邻翁携酒强衔杯。人生得遂幽栖愿，不管黄鸡白日催。村居虽僻喜高明，连日雨多阴复晴。药陇引雏双雉过，桑林唤妇一鸠鸣。已将履历同春梦，且得清闲了此生。门外草青人迹少，杖藜随步惬幽情。从人说似浣花溪，小径通村路不迷。树底绿阴清蔼蔼，池边芳草碧萋萋。有时门巷来驺从，终日园林听鸟啼。抱疾归休非吏隐，儿童莫讶任东西。
村居即事十首·其一
作者：胡俨
朝代：明

天上归来葺敝庐，买松移竹事幽居。喜从邻里团新社，得教儿孙读旧书。芳草池塘清涨溢，落花门巷绿阴初。莫言疏傅金都尽，颇似颜含乐有余。
村居即事十首·其七
作者：胡俨
朝代：明

住邻高士傍东湖，岁远人家杂沓居。城市从来多湫隘，村园新卜尽宽舒。蔷薇弄影春风里，布谷催耕晓雨余。屋后门前尽农圃，间时扶杖看犁锄。
村居即事十首·其三
作者：胡俨
朝代：明

日照园林草木新，眼前生意足怡神。竹根小笋留遮堑，墙角枯株析作薪。无事自寻颜子乐，有蔬莫笑庾郎贫。幽居好似王官谷，未必今人非古人。
村居即事十首·其九
作者：胡俨
朝代：明

村居虽僻喜高明，连日雨多阴复晴。药陇引雏双雉过，桑林唤妇一鸠鸣。已将履历同春梦，且得清闲了此生。门外草青人迹少，杖藜随步惬幽情。
村居即事十首·其二
作者：胡俨
朝代：明

雨霁群芳各斗妍，傍花随柳艳阳天。何如杜老栖夔府，一似王维爱辋川。紫燕入帘寻旧垒，黄鹂绕树喜新迁。儿童笑谓村居好，榆荚飞来满舍钱。
村居即事十首·其五
作者：胡俨
朝代：明

了却人缘已白头，卜居喜得林塘幽。轩窗小润值梅雨，帘户轻寒迎麦秋。往事经心空有梦，此身远俗自忘忧。春归已是吾归后，怪得啼鹃叫未休。
村居即事十首·其八
作者：胡俨
朝代：明

异卉奇花旋觅栽，便看粉蝶过墙来。紫兰破萼风前吐，红药翻阶雨后开。儿子学琴初授谱，邻翁携酒强衔杯。人生得遂幽栖愿，不管黄鸡白日催。
村居即事十首·其六
作者：胡俨
朝代：明

山翁采药西山里，移植白头遗老家。带土可怜初拆甲，连枝还惜未开花。渠边筑圃教栽竹，墙下分畦剩种茶。却笑卢鸿耽逸趣，养生不解事桑麻。
村居即事十首·其十
作者：胡俨
朝代：明

从人说似浣花溪，小径通村路不迷。树底绿阴清蔼蔼，池边芳草碧萋萋。有时门巷来驺从，终日园林听鸟啼。抱疾归休非吏隐，儿童莫讶任东西。
村居即事十首·其四
作者：胡俨
朝代：明

光风转蕙日初长，旋取菰蒲过小塘。桑树叶柔鸠羽拂，橘梢花落燕泥香。疏篱编早苔侵砌，坏壁修迟笋过墙。公子从来善居室，人生底事为谁忙。
村居秋兴
作者：胡俨
朝代：明

闲居南郭外，水竹清且幽。芳草被曲径，远树浮沧洲。出门临方沼，欣然见鱼游。宾客时一至，燕谈叙绸缪。开樽共斟酌，真率无献酬。日暮各自归，新月上林丘。人生在衣食，营营无时休。江湖多风波，陇亩幸有秋。稚子杂欢笑，老翁亦醉讴。日暮载禾去，柴车绕道周。我独困沉绵，块然何所求。田野绝追呼，卒岁聊优游。
村居秋兴·其一
作者：胡俨
朝代：明

闲居南郭外，水竹清且幽。芳草被曲径，远树浮沧洲。出门临方沼，欣然见鱼游。宾客时一至，燕谈叙绸缪。开樽共斟酌，真率无献酬。日暮各自归，新月上林丘。
村居秋兴·其二
作者：胡俨
朝代：明

人生在衣食，营营无时休。江湖多风波，陇亩幸有秋。稚子杂欢笑，老翁亦醉讴。日暮载禾去，柴车绕道周。我独困沉绵，块然何所求。田野绝追呼，卒岁聊优游。
村居秋兴二首·其二
作者：胡俨
朝代：明

草虫阶下鸣，夜久犹未歇。掩卷坐阒寥，秋声振林樾。人生知几何，忧来不可辍。风吹浮云开，送我半窗月。逍遥步前庭，孤萤自明灭。
杨少傅士奇自京以诗惠酒肴随韵赋荅
作者：胡俨
朝代：明

衰疾事朝谒，迟留不忍离。恩深明主眷，义重故人思。蚁酝分官瓮，羔肩侑客炊。金銮登宰辅，白首愧儒师。
杨柳枝词
作者：胡俨
朝代：明

罨画楼前雨歇时。千丝万缕绿垂垂。无端却被风吹起，撩乱春心不自持。罩水和烟万叶重。倚风飞絮晓茸茸。莫教吹落长河去，化作浮萍无定踪。门外春风杨柳枝。去年折柳送郎时。车轮一去无消息，只有长条依旧垂。画帘风动影丝丝。曳绿摇金昼景迟。睡起倚阑看蛱蝶，莺声只在最高枝。
杨柳枝词·其一
作者：胡俨
朝代：明

罨画楼前雨歇时。千丝万缕绿垂垂。无端却被风吹起，撩乱春心不自持。
杨柳枝词·其三
作者：胡俨
朝代：明

门外春风杨柳枝。去年折柳送郎时。车轮一去无消息，只有长条依旧垂。
杨柳枝词·其二
作者：胡俨
朝代：明

罩水和烟万叶重。倚风飞絮晓茸茸。莫教吹落长河去，化作浮萍无定踪。
杨柳枝词·其二
作者：胡俨
朝代：明
体裁：词

门外春风杨柳枝，去年折柳送郎时。车轮一去无消息，只有长条依旧垂。
杨柳枝词·其四
作者：胡俨
朝代：明

画帘风动影丝丝。曳绿摇金昼景迟。睡起倚阑看蛱蝶，莺声只在最高枝。
杨柳枝词（四首）
作者：胡俨
朝代：明
体裁：词

罨画楼前雨歇时，千丝万缕绿垂垂。无端却被风吹起，撩乱春心不自持。
松鹤图为师侍郎赋
作者：胡俨
朝代：明

玉雪森森被羽毛，一声清唳入云高。翛然独步长松下，曾载仙人醉碧桃。
桐溪四咏
作者：胡俨
朝代：明

一溪流水碧于蓝，日暖溪花醉欲酣。山鸟独鸣人迹绝，时看麋鹿下烟岚。溪上山光翠欲流，云边泉落石岩幽。千竿竹影都无暑，一路松声已报秋。屋上青山山下泉，溪头流出碧涓涓。风清月冷虚堂夜，时有寒声到枕边。一夜溪风万壑哀，几多黄叶覆苍苔。等闲只有寒梅树，冷蕊疏花独自开。
桐溪四咏·其一
作者：胡俨
朝代：明

一溪流水碧于蓝，日暖溪花醉欲酣。山鸟独鸣人迹绝，时看麋鹿下烟岚。
桐溪四咏·其三
作者：胡俨
朝代：明

屋上青山山下泉，溪头流出碧涓涓。风清月冷虚堂夜，时有寒声到枕边。
桐溪四咏·其二
作者：胡俨
朝代：明

溪上山光翠欲流，云边泉落石岩幽。千竿竹影都无暑，一路松声已报秋。
桐溪四咏·其四
作者：胡俨
朝代：明

一夜溪风万壑哀，几多黄叶覆苍苔。等闲只有寒梅树，冷蕊疏花独自开。
梅雪金鸡图
作者：胡俨
朝代：明

暗香疏翠晓凄迷，正是山中雪涨溪。咿喔一声红日上，满林惊起众禽栖。
棹歌
作者：胡俨
朝代：明

一湾一湾复一湾，河流百折苦回环。归舟尽日此中去，只见黄芦不见山。
槐阴草堂诗
作者：胡俨
朝代：明
体裁：七言律诗

雨后高槐初著花，绿阴门巷静无哗。窗前亭午频闻鹊，墙角新晴偶见蛙。十载优闲兼侍从，数椽质朴似山家。清风一室无人到，纱帽笼头自煮茶。
次答杨少傅士奇见寄二首
作者：胡俨
朝代：明

幽栖已出喧嚣外，老疾偏怜见在身。万里交游空对月，半生风雨不知春。当年玉署曾分直，今日乌纱独制巾。共道同时六学士，香山居士一闲人。梦中握手不知劳，顾我犹穿旧赐袍。茅屋江头真野老，玉堂天上实仙曹。每见杜陵怀李白，何如若士望卢敖。自怜多病云霄隔，敢谓山林遂养高。
次答杨少傅士奇见寄二首·其一
作者：胡俨
朝代：明

幽栖已出喧嚣外，老疾偏怜见在身。万里交游空对月，半生风雨不知春。当年玉署曾分直，今日乌纱独制巾。共道同时六学士，香山居士一闲人。
次答杨少傅士奇见寄二首·其二
作者：胡俨
朝代：明

梦中握手不知劳，顾我犹穿旧赐袍。茅屋江头真野老，玉堂天上实仙曹。每见杜陵怀李白，何如若士望卢敖。自怜多病云霄隔，敢谓山林遂养高。
次韵一本集杜句见寄
作者：胡俨
朝代：明

山林气萧瑟，飒爽凉飙起。缅怀沧洲趣，迢迢隔秋水。衰容日益枯，短发还自理。素怀玉壶冰，敢谓冻连底。昔玷蓬莱班，忝紬金匮史。出入承明庐，遨翔彩云里。夹座侍宸旒，帘开宫扇启。九成凤鸣韶，两观雉层垒。高步接夔龙，倾心竭蝼蚁。抱疾困沉绵，归来竟如此。服食求金丹，神仙渺何许。诛茆傍江郭，修竹映清渚。窗含梧叶风，坐对芭蕉雨。虽非诸葛庐，颇似苏公圃。蛩响悲早秋，蝉声咽残暑。司空即王官，六一思颍汝。玉笥白云深，矫首瞻天宇。貂蝉树功勋，疏爵公侯伯。我独事文翰，于世寡才识。驱驰四十年，白首空自惜。桥山隔紫烟，苍翠难再觌。谢病遂归休，苦被形骸役。时时倚孤松，引领瞻天北。幸尔托丝萝，数慰幽栖迹。琼章诗律清，屐齿苔痕碧。鬓颜各老苍，灯火思宿昔。得谐今日欢，免使遥相忆。
次韵一本集杜句见寄·其一
作者：胡俨
朝代：明

山林气萧瑟，飒爽凉飙起。缅怀沧洲趣，迢迢隔秋水。衰容日益枯，短发还自理。素怀玉壶冰，敢谓冻连底。昔玷蓬莱班，忝紬金匮史。出入承明庐，遨翔彩云里。夹座侍宸旒，帘开宫扇启。九成凤鸣韶，两观雉层垒。高步接夔龙，倾心竭蝼蚁。抱疾困沉绵，归来竟如此。服食求金丹，神仙渺何许。诛茆傍江郭，修竹映清渚。窗含梧叶风，坐对芭蕉雨。虽非诸葛庐，颇似苏公圃。蛩响悲早秋，蝉声咽残暑。司空即王官，六一思颍汝。玉笥白云深，矫首瞻天宇。
次韵一本集杜句见寄·其二
作者：胡俨
朝代：明

貂蝉树功勋，疏爵公侯伯。我独事文翰，于世寡才识。驱驰四十年，白首空自惜。桥山隔紫烟，苍翠难再觌。谢病遂归休，苦被形骸役。时时倚孤松，引领瞻天北。幸尔托丝萝，数慰幽栖迹。琼章诗律清，屐齿苔痕碧。鬓颜各老苍，灯火思宿昔。得谐今日欢，免使遥相忆。
次韵仲熙侍讲元夕侍宴
作者：胡俨
朝代：明

黄伞高张宝扇开，教坊初进鼓如雷。星移珠斗云中下，鳌戴仙山海上来。欢宴稀闻传夕漏，游观总喜到春台。侍臣独有金闺彦，即席裁诗不待催。驰道金舆驾六龙，鸣銮遥下五云中。呈来彩队香飘席，听彻清歌月转空。树拥蓬莱浮暖翠，花含火齐照春红。圣恩浩荡深如海，岁岁年年乐未穷。
次韵仲熙侍讲元夕侍宴·其一
作者：胡俨
朝代：明

黄伞高张宝扇开，教坊初进鼓如雷。星移珠斗云中下，鳌戴仙山海上来。欢宴稀闻传夕漏，游观总喜到春台。侍臣独有金闺彦，即席裁诗不待催。
次韵仲熙侍讲元夕侍宴·其二
作者：胡俨
朝代：明

驰道金舆驾六龙，鸣銮遥下五云中。呈来彩队香飘席，听彻清歌月转空。树拥蓬莱浮暖翠，花含火齐照春红。圣恩浩荡深如海，岁岁年年乐未穷。
次韵答杨少傅勉仁二首
作者：胡俨
朝代：明

萧然一榻病相如，独卧城南水竹居。玉笥松楸怀故里，青灯风雨课残书。眼前文物交游少，霜后园林橘柚余。药里寻常筋力尽，敢劳谷口有来车。之武平生信不如，衰年怀土事幽居。山中已迫桑榆景，天上重烦故旧书。伏枕尘劳灰百念，传家生计在三余。邻翁花木春来好，扶杖看花当小车。
次韵答杨少傅勉仁二首·其一
作者：胡俨
朝代：明

萧然一榻病相如，独卧城南水竹居。玉笥松楸怀故里，青灯风雨课残书。眼前文物交游少，霜后园林橘柚余。药里寻常筋力尽，敢劳谷口有来车。
次韵答杨少傅勉仁二首·其二
作者：胡俨
朝代：明

之武平生信不如，衰年怀土事幽居。山中已迫桑榆景，天上重烦故旧书。伏枕尘劳灰百念，传家生计在三余。邻翁花木春来好，扶杖看花当小车。
次韵答胡学士塞外见寄
作者：胡俨
朝代：明
体裁：七言律诗

塞草初过春未动，归来应见绿纷纷。櫜弓几对龙沙月，退食须瞻凤阙云。喜有音书来远道，好将勋业继前闻。禁垣自昔称颇牧，不独胸蟠锦绣文。
次韵胡学士内阁新成四首
作者：胡俨
朝代：明

玉堂新辟禁垣西，苑树阴阴秀色齐。观阙日长宫漏静，蓬莱天近彩云低。编摩十载紬金匮，出入常时候土圭。粉署清幽花影转，娇莺自在向人啼。叨陪侍从已多年，人羡儒绅胜列仙。晓对红云生翠岛，晚分甘露出琼筵。内臣捧进双龙匣，学士书成五凤笺。金殿玉楼天咫尺，御香长有好风传。雍雍花底度和銮，视草堂深日转阑。内侍传宣闻独召，大官供馔许同餐。立朝风裁当时见，名世文章自古难。地位清高谁得似，金盘玉露照人寒。宫树无风昼影沉，阶前雨过碧苔阴。闲看粉蝶来新署，静听玄蝉噪远林。抚已自惭才力薄，瞻天共荷宠恩深。兰台盛典千年事，老去惟勤一寸心。
次韵胡学士内阁新成四首·其一
作者：胡俨
朝代：明

玉堂新辟禁垣西，苑树阴阴秀色齐。观阙日长宫漏静，蓬莱天近彩云低。编摩十载紬金匮，出入常时候土圭。粉署清幽花影转，娇莺自在向人啼。
次韵胡学士内阁新成四首·其三
作者：胡俨
朝代：明

雍雍花底度和銮，视草堂深日转阑。内侍传宣闻独召，大官供馔许同餐。立朝风裁当时见，名世文章自古难。地位清高谁得似，金盘玉露照人寒。
次韵胡学士内阁新成四首·其二
作者：胡俨
朝代：明

叨陪侍从已多年，人羡儒绅胜列仙。晓对红云生翠岛，晚分甘露出琼筵。内臣捧进双龙匣，学士书成五凤笺。金殿玉楼天咫尺，御香长有好风传。
次韵胡学士内阁新成四首·其四
作者：胡俨
朝代：明

宫树无风昼影沉，阶前雨过碧苔阴。闲看粉蝶来新署，静听玄蝉噪远林。抚已自惭才力薄，瞻天共荷宠恩深。兰台盛典千年事，老去惟勤一寸心。
次韵胡学士春日陪驾游万岁山十首
作者：胡俨
朝代：明

凤辇宸游日，祥云夹道红。香风传别殿，飞翠绕行宫。径转千岩合，波回一镜空。忽看鸾鹤起，声在半天中。涧道苍苔合，房栊绣户分。碧淙晴欲雨，锦石暖生云。嘉树千寻秀，灵蒲九节芬。广寒宫阙近，天语半空闻。山春风日丽，景物自多奇。露湿竹间草，泉侵松下岐。落红飘碎缬，空碧罥游丝。登览逢真境，都忘足力疲。古木藏幽洞，深林映好花。撷芳云欲动，涉涧路还赊。春色浮琼岛，晴光耀翠华。谁如玉堂客，八饼赐新茶。雨晴山色好，太液暖浮春。游鲤遥吹浪，飞花近着人。列筵深宠渥，载笔焕丝纶。愿继周南作，驺虞咏至仁。阁道云为幄，仙山玉作台。更无凡迹到，只有异香来。柳拂金舆度，花迎宝扇开。太平多乐事，扈从得徘徊。小山多胜槩，传敕更追游。碧霭浮空起，清风似水流。树笼香殿古，泉出画桥幽。何处闻天乐，琼林最上头。并立春风里，莺声远度篁。椀分金露碧，石载紫琼霜。灵籁生岩壑，流云出洞房。真成对图画，楼阁倚青苍。玉梁凌汉远，朱榭入云高。曲水含苍雾，孤峰耸翠鳌。路回经月殿，赋就赐春醪。盛事千年遇，登临岂惮劳。仗外香风起，飞花点绣罗。柳阴啼翠鸟，池曲泛苍鹅。归路烟霞迥，中天雨露多。晚来歌吹发，云际转纤阿。
次韵胡学士春日陪驾游万岁山十首·其一
作者：胡俨
朝代：明

凤辇宸游日，祥云夹道红。香风传别殿，飞翠绕行宫。径转千岩合，波回一镜空。忽看鸾鹤起，声在半天中。
次韵胡学士春日陪驾游万岁山十首·其七
作者：胡俨
朝代：明

小山多胜槩，传敕更追游。碧霭浮空起，清风似水流。树笼香殿古，泉出画桥幽。何处闻天乐，琼林最上头。
次韵胡学士春日陪驾游万岁山十首·其三
作者：胡俨
朝代：明

山春风日丽，景物自多奇。露湿竹间草，泉侵松下岐。落红飘碎缬，空碧罥游丝。登览逢真境，都忘足力疲。
次韵胡学士春日陪驾游万岁山十首·其九
作者：胡俨
朝代：明

玉梁凌汉远，朱榭入云高。曲水含苍雾，孤峰耸翠鳌。路回经月殿，赋就赐春醪。盛事千年遇，登临岂惮劳。
次韵胡学士春日陪驾游万岁山十首·其二
作者：胡俨
朝代：明

涧道苍苔合，房栊绣户分。碧淙晴欲雨，锦石暖生云。嘉树千寻秀，灵蒲九节芬。广寒宫阙近，天语半空闻。
次韵胡学士春日陪驾游万岁山十首·其五
作者：胡俨
朝代：明

雨晴山色好，太液暖浮春。游鲤遥吹浪，飞花近着人。列筵深宠渥，载笔焕丝纶。愿继周南作，驺虞咏至仁。
次韵胡学士春日陪驾游万岁山十首·其八
作者：胡俨
朝代：明

并立春风里，莺声远度篁。椀分金露碧，石载紫琼霜。灵籁生岩壑，流云出洞房。真成对图画，楼阁倚青苍。
次韵胡学士春日陪驾游万岁山十首·其八
作者：胡俨
朝代：明
体裁：五言律诗

并立春风里，莺声远度篁。碗分金露碧，石载紫琼霜。灵籁生岩壑，流云出洞房。真成对图画，楼阁倚青苍。
次韵胡学士春日陪驾游万岁山十首·其六
作者：胡俨
朝代：明

阁道云为幄，仙山玉作台。更无凡迹到，只有异香来。柳拂金舆度，花迎宝扇开。太平多乐事，扈从得徘徊。
次韵胡学士春日陪驾游万岁山十首·其十
作者：胡俨
朝代：明

仗外香风起，飞花点绣罗。柳阴啼翠鸟，池曲泛苍鹅。归路烟霞迥，中天雨露多。晚来歌吹发，云际转纤阿。
次韵胡学士春日陪驾游万岁山十首·其四
作者：胡俨
朝代：明

古木藏幽洞，深林映好花。撷芳云欲动，涉涧路还赊。春色浮琼岛，晴光耀翠华。谁如玉堂客，八饼赐新茶。
次韵荅吴司业
作者：胡俨
朝代：明

京国分携后，江湖岁月余。郑虔家少粟，玄晏架多书。为托金兰重，休嫌音问疏。茂陵秋色老，多病愧相如。
正月五日食新
作者：胡俨
朝代：明

老病安田里，偏于药裹亲。昔年愁不腊，今日喜尝新。止酒同元亮，躬耕愧子真。农书占岁稔，荠菜见初春。
永乐八年春二月被诏直内阁即事·其二
作者：胡俨
朝代：明
体裁：七言绝句

浩荡春风雨散丝，暗移春色上花枝。云阴半捲龙楼晚，正是词臣退直时。
永乐八年春二月被诏直内阁即事二首
作者：胡俨
朝代：明

清晓朝回秘阁中，坐看宫树露华浓。绿窗朱户图书满，人在蓬莱第一峰。浩荡东风雨散丝，暗移春色上花枝。云阴半卷龙楼晚，正是词臣退直时。
永乐八年春二月被诏直内阁即事二首·其二
作者：胡俨
朝代：明

浩荡东风雨散丝，暗移春色上花枝。云阴半卷龙楼晚，正是词臣退直时。
永乐八年春二月重被诏直内阁即事有咏遂成·其一
作者：胡俨
朝代：明
体裁：七言绝句

清晓朝回秘阁中，坐看宫树露华浓。绿窗朱户图书满，人在蓬莱第一峰。
永乐八年春二月重被诏直内阁即事有咏遂成·其三
作者：胡俨
朝代：明
体裁：七言绝句

斋宫西畔御桥东，禁署清严秘阁崇。内使传来门欲锁，漏声遥下五云中。
永乐八年春二月重被诏直内阁即事有咏遂成·其二
作者：胡俨
朝代：明
体裁：七言绝句

御沟风细水生波，喜得春来暖渐多。阶下绝无尘迹到，桥边只有侍臣过。
永乐八年春二月重被诏直内阁即事有咏遂成·其五
作者：胡俨
朝代：明
体裁：七言绝句

朝来吹面柳风凉，宫瓦微微觉有霜。金钥启时红日上，琐窗瑶席迥生光。
永乐八年春二月重被诏直内阁即事有咏遂成·其四
作者：胡俨
朝代：明
体裁：七言绝句

承乏词林愧不才，重承恩诏直芸台。筵前视草频封简，带得天香两袖回。
江上二首
作者：胡俨
朝代：明

归到西江上，扁舟若泛槎。青青香附草，的的野棠花。断岸几千尺，孤村三两家。水生鱼正美，饱饭试新茶。解缆雨初晴，觉来闻鸟鸣。江云飞不断，岸草没还生。欲向洪崖住，谁同洛社盟。独怜鸥泛泛，相对两忘情。
江上二首·其一
作者：胡俨
朝代：明

归到西江上，扁舟若泛槎。青青香附草，的的野棠花。断岸几千尺，孤村三两家。水生鱼正美，饱饭试新茶。
江上二首·其二
作者：胡俨
朝代：明

解缆雨初晴，觉来闻鸟鸣。江云飞不断，岸草没还生。欲向洪崖住，谁同洛社盟。独怜鸥泛泛，相对两忘情。
江上载书图
作者：胡俨
朝代：明

两崖壁立悬空翠，瀑布千寻落天际。萧萧碧树已惊秋，矫矫长松不知岁。素练横江清接天，落霞流绮漾晴川。蘼芜杜若无人采，乘雁双凫亦可怜。有书不藏庐山麓，有书不载张华毂。都将万卷付扁舟，一如李愿归盘谷。西风日夜吹瑶草，流光冉冉催人老。自少读书今白头，抱疾守株空潦倒。看图不觉心苦辛，萧散深惭画里人。圣恩若许归茆屋，有书还教儿孙读。
江南意
作者：胡俨
朝代：明

狂风吹游丝，飘扬无定向。若将比郎心，郎心更摇扬。采采芙蓉花，那能媚春华。含情照秋水，孤芳徒自嗟。
江村早秋露坐即事
作者：胡俨
朝代：明

翳翳景将入，凉风生夕襟。暗蛩连野径，惊鹊绕疏林。已与交游息，都无俗事侵。杜陵空老大，短发不胜簪。林梢纤月白，江上晚风清。禾黍千家聚，梧桐一叶惊。银河垂绿野，瑶露泻金茎。宋玉虽能赋，都无少日情。
江村早秋露坐即事·其一
作者：胡俨
朝代：明

翳翳景将入，凉风生夕襟。暗蛩连野径，惊鹊绕疏林。已与交游息，都无俗事侵。杜陵空老大，短发不胜簪。
江村早秋露坐即事·其二
作者：胡俨
朝代：明

林梢纤月白，江上晚风清。禾黍千家聚，梧桐一叶惊。银河垂绿野，瑶露泻金茎。宋玉虽能赋，都无少日情。
池上纳凉
作者：胡俨
朝代：明

展席临方池，垂杨散绿阴。清风飒然至，骄阳赫流金。竹光摇翠羽，荷气薰葛襟。黄鸟何处来，交交弄好音。虽非采真游，已无尘俗侵。平生厌喧嚣，始得谐素心。
池上纳凉
作者：胡俨
朝代：明

徂夏暑方盛，已闻寒蝉鸣。风摇水花碧，日落林影清。虚怀散烦郁，独坐念平生。入夜群动息，池塘惟月明。
池馆二首
作者：胡俨
朝代：明

池馆寂无尘，翛然物外身。已知生是幻，一任老随人。暑去园林净，秋来月露新。平生耽逸趣，始得遂吾真。池馆寂无喧，清风水竹村。牛羊闲遍野，鸟雀动成群。碧树初黄叶，青山半白云。悠然墟里外，秋色净衡门。
池馆二首·其一
作者：胡俨
朝代：明

池馆寂无尘，翛然物外身。已知生是幻，一任老随人。暑去园林净，秋来月露新。平生耽逸趣，始得遂吾真。
池馆二首·其二
作者：胡俨
朝代：明

池馆寂无喧，清风水竹村。牛羊闲遍野，鸟雀动成群。碧树初黄叶，青山半白云。悠然墟里外，秋色净衡门。
沧江夜泊
作者：胡俨
朝代：明

霜清石出见波痕，岁晚江湖日易曛。云气压空寒欲堕，滩声到枕静偏闻。一汀烟雨鱼吹浪，千里蒹葭雁叫群。不有故人相慰藉，他乡愁绝更销魂。
清口驿
作者：胡俨
朝代：明

夜度清口驿，寥寥犬吠幽。人家散墟落，舟楫倚汀洲。薄雾浮空起，长河带月流。悲歌何处发，不觉动离愁。
游白鹿洞诗三首
作者：胡俨
朝代：明

骑从金笳发，肩舆画戟开。路穿芳草径，山倚白云隈。秋色净如洗，晴岚翠作堆。昔贤遗教在，寻访洞中来。路入匡山里，遥遥五老峰。缘崖披绿草，涉涧转苍松。野果经时落，岚烟积处浓。平生林壑兴，今日得从容。访古求精舍，萦回石洞幽。何人今养鹿，有客昔骑牛。云谷千年境，风泉万壑秋。剪茆荐芳醑，胜友喜同游。
游白鹿洞诗三首·其一
作者：胡俨
朝代：明

骑从金笳发，肩舆画戟开。路穿芳草径，山倚白云隈。秋色净如洗，晴岚翠作堆。昔贤遗教在，寻访洞中来。
游白鹿洞诗三首·其三
作者：胡俨
朝代：明

访古求精舍，萦回石洞幽。何人今养鹿，有客昔骑牛。云谷千年境，风泉万壑秋。剪茆荐芳醑，胜友喜同游。
游白鹿洞诗三首·其二
作者：胡俨
朝代：明

路入匡山里，遥遥五老峰。缘崖披绿草，涉涧转苍松。野果经时落，岚烟积处浓。平生林壑兴，今日得从容。
灯蛾叹
作者：胡俨
朝代：明
体裁：古风

睡鸭烧残烟一缕，桐花乱洒清明雨。村居肴核亦随时，侑以新蔬荐芳醑。沉沉夜色入疏棂，银釭结花金粟零。有虫翩翩扑红焰，飞去飞来不暂停。此虫趋光不知止，须焚翅焦身乃已。翻身竟堕兰膏中，汨没须臾宁复起。呜呼负蝂不虚传，我亦因之戒贪鄙。
灯蛾叹
作者：胡俨
朝代：明

睡鸭烧残烟一缕，桐花乱洒清明雨。村居肴核亦随时，侑以新蔬荐芳醑。沉沉夜色入疏棂，银釭结花金粟零。有虫翩翩扑红焰，飞去飞来不暂停。此虫趋光不知止，须焚翅焦身乃已。翻身竟堕兰膏中，汨没须臾宁复起。鸣呼负蝂不虚传，我亦因之戒贪鄙。
独吟二首
作者：胡俨
朝代：明

幽怀每不惬，何处可登临。芳甸隔春雨，浮云留夕阴。山林安石兴，江海子牟心。此意同谁语，沉绵只独吟。樗栎材虚拱，桑榆景已残。天涯春色远，窗下雨声寒。独自空玄守，何人问字难。蔷薇花又发，却笑酒杯干。
独吟二首·其一
作者：胡俨
朝代：明

幽怀每不惬，何处可登临。芳甸隔春雨，浮云留夕阴。山林安石兴，江海子牟心。此意同谁语，沉绵只独吟。
独吟二首·其二
作者：胡俨
朝代：明

樗栎材虚拱，桑榆景已残。天涯春色远，窗下雨声寒。独自空玄守，何人问字难。蔷薇花又发，却笑酒杯干。
玉笥山
作者：胡俨
朝代：明
体裁：古风

佳哉古淦邑，有山郁岧峣。昔年降玉笥，芳名标神霄。有峰高插天，芙蓉金柱翘。有坛布碧落，太乙皎素瑶。有台高巍巍，九仙东华朝。有洞实灵閟，白日闻笙箫。阴瀑漉飞雨，石磴凌风飙。煜煜金光草，森森琪树标。仙人散绿发，乘晨晞旸乔。流軿宴初景，元挺披氛嚣。龙吟石涧隐，凤歌云路超。仰漱金髓溢，流盻恣逍遥。我欲从之游，黄鹤不可招。怅望白云深，郁木何幽寥。
琴清轩
作者：胡俨
朝代：明

斑帘半卷垆烟绿，时有凉风洒修竹。明窗石几绝流尘，横琴试鼓潇湘曲。潇湘水云连洞庭，木叶微脱秋冥冥。东皇司命迎帝子，赤豹文狸趋百灵。改弦转奏凄凉调，楚声激烈军心悄。拔剑悲歌顾美人，霸王力尽英雄剿。须臾翻出离骚经，孤臣孽子难为情。玉鸾啾啾翔广漠，云霓冉冉从遐征。佩兰白雪相间作，座中百斛骊珠落。风雷骑气变轩昂，六丁髣髴搜天荒。牧犊哀吟双雉语，七弦飒飒飞山雨。庄周蝶梦漆园深，芳草落花何栩栩。谁知独有秋鸿谱，写出清和并凄楚。几回剪烛夜中弹，恍疑舟泊黄芦渚。我生不省丝篁音，奉亲高堂唯鼓琴。高堂一夕萱花老，落月乌啼愁思深。乌啼月落银河影，碧玉疏星光耿耿。抱琴惆怅发孤吟，梧桐露寒滴金井。
生孙
作者：胡俨
朝代：明
体裁：七言律诗

汝父别时犹总角，忽闻生汝是今年。敢誇抱送从天上，且得尊堂慰目前。老去旧书欣有托，病来华发任垂颠。谢家并诧芝兰秀，独爱阶庭玉树鲜。
甲辰初度前一夕梦先妣制春衣俨奉二桃甚喜
作者：胡俨
朝代：明

三十失老亲，常逢梦里真。劬劳初度日，惭愧百年身。白苎春衣洁，红桃露颗新。恍然瑶岛上，相对喜津津。清夜梦慈闱，适临初度期。桃从瑶圃献，身逐彩云飞。无复慈乌哺，尚怜游子衣。平生爱少子，多病负春晖。
甲辰初度前一夕梦先妣制春衣俨奉二桃甚喜·其一
作者：胡俨
朝代：明

三十失老亲，常逢梦里真。劬劳初度日，惭愧百年身。白苎春衣洁，红桃露颗新。恍然瑶岛上，相对喜津津。
甲辰初度前一夕梦先妣制春衣俨奉二桃甚喜·其二
作者：胡俨
朝代：明

清夜梦慈闱，适临初度期。桃从瑶圃献，身逐彩云飞。无复慈乌哺，尚怜游子衣。平生爱少子，多病负春晖。
留寓通州
作者：胡俨
朝代：明

独坐转岑寂，他乡留未归。疾风声猎猎，寒日影辉辉。火冷炉烟歇，茶香酒力微。天时与人事，相值辄相违。
病中秋思八首
作者：胡俨
朝代：明

流年如逝水，白日去堂堂。爽气今朝入，秋风昨夜凉。候鸿离紫塞，栖燕别雕梁。儗续闲居赋，潘郎鬓已苍。伯劳鸣未休，大火又西流。鸷翮抟空急，荧光傍户幽。仲宣长作客，宋玉独悲秋。抱疾不能赋，何能更倚楼。秋风起苹末，秋意日萧然。蛩泣苍苔露，蝉愁碧树烟。青毡遗故物，白首事陈编。却忆东湖上，垂杨老钓船。已是经年疾，归休未得休。橐金浑有限，药饵只空投。向秀山阳笛，袁宏月夜舟。故人何处在，无复少年游。远树金飙动，高天玉露凉。豆花披草径，梧叶下银床。野际寒烟澹，山连夕照长。谁家砧杵急，过雁不成行。未及重阳节，晨兴已觉寒。雨侵烧药灶，风折护花栏。暂饱雕胡饭，长吟苜蓿盘。近闻禾黍熟，颇得老怀宽。暮天摇落迥，山色有无中。篱槿含花紫，池莲坠粉红。江清波涌练，云净月流空。闺中倚虚幌，老病念衰翁。秋雨催寒早，秋霜着物残。天高云影澹，树老叶声干。白发凭谁染，黄花只独看。杜陵笑彭泽，却自叹儒冠。
病中秋思八首·其一
作者：胡俨
朝代：明

流年如逝水，白日去堂堂。爽气今朝入，秋风昨夜凉。候鸿离紫塞，栖燕别雕梁。儗续闲居赋，潘郎鬓已苍。
病中秋思八首·其七
作者：胡俨
朝代：明

暮天摇落迥，山色有无中。篱槿含花紫，池莲坠粉红。江清波涌练，云净月流空。闺中倚虚幌，老病念衰翁。
病中秋思八首·其三
作者：胡俨
朝代：明

秋风起苹末，秋意日萧然。蛩泣苍苔露，蝉愁碧树烟。青毡遗故物，白首事陈编。却忆东湖上，垂杨老钓船。
病中秋思八首·其二
作者：胡俨
朝代：明

伯劳鸣未休，大火又西流。鸷翮抟空急，荧光傍户幽。仲宣长作客，宋玉独悲秋。抱疾不能赋，何能更倚楼。
病中秋思八首·其五
作者：胡俨
朝代：明

远树金飙动，高天玉露凉。豆花披草径，梧叶下银床。野际寒烟澹，山连夕照长。谁家砧杵急，过雁不成行。